qundao/data-zh-poetry huggingface dataset:
制府朱石君尚书命赋罗浮蝴蝶歌
作者：凌扬藻
朝代：清

朱明窟宅多神仙，风雨匝踏相钩连。丹鸡白犬尽轻举，羽衣化蝶何翩跹。玉腰旖旎结束好，栩栩杰出神飘然。人间挞末那足比，世外格韵殊娟娟。文章炳蔚日五色，古泽不假丹与铅。云峰岩前众香国，玉芝瑶草纷澄鲜。山光晓浥鲍女馆，酒气夜暖麻姑田。浮花浪蕊不挂眼，惯逐沆瀣凌飞烟。餐幽猎秀愿亦足，况濯露点明珠圆。碧桃树底芳信早，颇笑结习终难捐。累累玉茧作春蛹，似涉绮梦非尘缘。精心一缕自经纬，机缄默运真明蠲。滕王拓本浪规仿，无逸诗笔矜流传。胚胎无灵品粗俗，裁红晕碧空雕镌。何如此得造化蕴，仙风逸艳通幽玄。我欲唤起葛稚川，遨游八极穷天渊。归来弭节傍华首，笑狎凤子听流泉。
寓西祥寺答易勉之明经兼简胡上村词丈
作者：凌扬藻
朝代：清

睡余支枕怯茶瓯，石鼎香浓古寺幽。学道有心怜马齿，封侯无梦到羊头。豆棚听雨同销夏，橘径笼烟早及秋。想像余霞天际好，青山环绕谢公楼。
岳阳楼闻笛次林迪园韵
作者：凌扬藻
朝代：清

呜咽巴陵月，秋心到女萝。响飞云梦渚，吹起洞庭波。哀怨生兰杜，幽香冷芰荷。英皇庙前竹，清泪较谁多。烟敛木微脱，声知天地秋。月华当水净，霜气逐云流。楚泽元多怨，骚人最善愁。那堪闻入破，枨触动离忧。我本罗浮客，能谙铁笛音。鱼龙蟠巨壑，鸾凤在高岑。冷落三湘夜，迢遥五岭心。时无马新息，谁和武溪深。
岳阳楼闻笛次林迪园韵·其一
作者：凌扬藻
朝代：清

呜咽巴陵月，秋心到女萝。响飞云梦渚，吹起洞庭波。哀怨生兰杜，幽香冷芰荷。英皇庙前竹，清泪较谁多。
岳阳楼闻笛次林迪园韵·其三
作者：凌扬藻
朝代：清

我本罗浮客，能谙铁笛音。鱼龙蟠巨壑，鸾凤在高岑。冷落三湘夜，迢遥五岭心。时无马新息，谁和武溪深。
岳阳楼闻笛次林迪园韵·其二
作者：凌扬藻
朝代：清

烟敛木微脱，声知天地秋。月华当水净，霜气逐云流。楚泽元多怨，骚人最善愁。那堪闻入破，枨触动离忧。
晓起山桥蹋月
作者：凌扬藻
朝代：清

野柝静山坳，荒鸡嘂林樾。幽人起平旦，兴动不可辍。竹杪惊寒光，开门见残月。万象泄玄秘，烟岚郁奇谲。陂塘浴凫鹥，潋滟一顷雪。久立不逢人，朝暾射岩穴。
望灵峰山
作者：凌扬藻
朝代：清

缥缈西来通郁水，嵯峨南峙矗灵洲。人疑拔地浮孤峭，天使凭空截众流。寺影暗横红叶晚，钟声寒带白云秋。重来尚喜前因在，佛火渔镫忆旧游。
木棉花歌
作者：凌扬藻
朝代：清

炎徼烧春火云起，长虹下饮赤岸水。伟哉十丈珊瑚华，蒸天烈地森杈丫。蛮烟蜑雨黦不得，巍然正色敷滂葩。晔兮红靺鞨，挂在峚阳枝。屋乌偶相映，彩伞纷离离。昆冈烧后红玉热，赪龙战罢金鳞飞。托身不越句漏土，要向赤日输精微。我来树下三叹息，亲睹东君好颜色。祝融之宅南离宫，永教壮此文明国。
木棉花歌
作者：凌扬藻
朝代：清
体裁：古风

炎徼烧春火云起，长虹下饮赤岸水。伟哉十丈珊瑚华，蒸天烈地森杈桠。蛮烟蜑雨黦不得，巍然正色敷滂葩。晔兮红靺鞨，挂在峚阳枝。屋乌偶相映，彩伞纷离离。昆冈烧后红玉热，赪龙战罢金鳞飞。托身不越句漏土，要向赤日输精微。我来树下三叹息，亲睹东君好颜色。祝融之宅南离宫，永教壮此文明国。
横溪访招香浦不值晚遇石门舟中有作
作者：凌扬藻
朝代：清

波起木微脱，秋生湖上山。蹉跎双鬓老，去住一身间。短屐兰皋外，扁舟凫渚间。凭谁赋招隐，日暮棹歌还。
登华盖峰憩环绮亭望广朗坪飞瀑
作者：凌扬藻
朝代：清
体裁：古风

西樵之泉三十二，胜事在昔披图经。白云流水起胸臆，往往掩卷心回萦。名山咫尺今始见，冷翠乱扑环绮亭。岩峦孱颜木苯䔿，石气丹碧苔花青。空山无人白日静，长虹饮涧喧新晴。磊磊落落雪有声，敲琼溅玉森珑玲。天公怒烈散飞雹，砯崖裂石轰雷霆。谽谺大谷互响答，一落千丈蛟龙惊。翛然独立竦毛发，沆瀣入骨风棱棱。金篦刮目倏开豁，芥带一洗尘虑清。神融意惬恣幽赏，愧无好句酬山灵。匡庐五老久招手，何时更约山翁听。行当效彼广长舌，万斛屈注吟清泠。
登华盖峰憩环绮亭望广朗坪飞瀑
作者：凌扬藻
朝代：清

西樵之泉三十二，胜事在昔披图经。白云流水起胸臆，往往掩卷心回萦。名山咫尺今始见，冷翠乱扑环绮亭。岩峦孱颜木苯，石气丹碧苔花青。空山无人白日静，长虹饮涧喧新晴。磊磊落落雪有声，敲琼溅玉森珑？。天公怒烈散飞雹，砯崖裂石轰雷霆。谽谺大谷互响答，一落千丈蛟龙惊。翛然独立竦毛发，沆瀣入骨风棱棱。金篦刮目倏开豁，芥带一洗尘虑清。神融意惬恣幽赏，愧无好句酬山灵。匡庐五老久招手，何时更约山翁听。行当效彼广长舌，万斛屈注吟清泠。
秋蛩
作者：凌扬藻
朝代：清

尔亦率真性，无端事苦吟。最清惟夜气，难尽是秋心。漏静悲逾切，镫昏响欲沈。可怜谁兴语，斜月半墙阴。
读西庵集和忆白雪山房
作者：凌扬藻
朝代：清

住山不知好，出山复思山。乃知山中人，心事仍未间。别时旧猿鹤，驯扰庭户间。青苔没白石，应笑人未还。誓将脱羁绊，复掩长松关。故我殊依然，勿惊尘俗颜。
谒夷齐庙效易渭远先生作
作者：凌扬藻
朝代：清

节以同怀著，忠繇易代伸。地经孤竹国，祠仰采薇人。但识彝伦叙，那知革命新。饿夫无与偶，天子不能臣。叹息黄虞没，衰徂志行屯。正冠皆激义，脱屣为求仁。诣绝操疑隘，风高气益振。西山无表石，东海几扬尘。百世师如在，三宗历久湮。顽廉徵后起，秩祀率先民。像蚀型模古，诚通謦咳亲。闪青檐荫柏，湘绿俎羞蘋。希圣谈宁易，含贞事孔辛。永言思大老，莫漫愧明神。
挽张之洞联
作者：凌昭
朝代：清
体裁：联

廊庙著勋庸，功高召伯；荆襄资镇慑，望重陶公。
行路难
作者：凌树屏
朝代：清

莫恃颜色好，颜色易成暮。莫恃君恩深，君恩易成故。色衰爱移会有期，金屋长门无几时。君不见骏马折股车折轴，寻常平地有翻覆，何况孟门之巅太行麓。有手但荷锄，有口但饮酒。荷锄无贤愚，饮酒忘是否。人心变幻夫何穷，饥仇饱恩如追风，老子畏避走胡中，刘翁强解事，下视人间世。薄天帖帖彼为谁，玉龙十二鞭不逝。吁嗟乎，天帝之尊犹尔为，群生闷闷何所之。人生不满七尺躯，其志乃欲奠地维，立天枢。智穷力竭安所就，里巷小儿往往起而笑其愚。天不可作曲盖倚，地不可作磨盘舞。夸父追日终野死，何况一夫蹇蹇欲与造物相撑拄。北叟移山期子孙，上帝闻之畏其言。吾徒作事须如此，要使精诚贯九阍。行路难，行路难，君不见龙逄比干身已死，当时谁说有忠肝。东家有贤女，修行扬清声。西家有贤女，落落无时名。匿彩潜光世不见，西家反向东家羡。铅华刻意为摧藏，不特人忘家亦忘。始知真品入时难，国香谁识林中兰。野花丛丛舒艳蕊，露冷烟深采未已。此时贤女方深居，肯学东家殉虚誉。春华秋实各有时，慎莫但取夭秾枝。
行路难·其一
作者：凌树屏
朝代：清

莫恃颜色好，颜色易成暮。莫恃君恩深，君恩易成故。色衰爱移会有期，金屋长门无几时。君不见骏马折股车折轴，寻常平地有翻覆，何况孟门之巅太行麓。
行路难·其三
作者：凌树屏
朝代：清

人生不满七尺躯，其志乃欲奠地维，立天枢。智穷力竭安所就，里巷小儿往往起而笑其愚。天不可作曲盖倚，地不可作磨盘舞。夸父追日终野死，何况一夫蹇蹇欲与造物相撑拄。北叟移山期子孙，上帝闻之畏其言。吾徒作事须如此，要使精诚贯九阍。行路难，行路难，君不见龙逄比干身已死，当时谁说有忠肝。
行路难·其二
作者：凌树屏
朝代：清

有手但荷锄，有口但饮酒。荷锄无贤愚，饮酒忘是否。人心变幻夫何穷，饥仇饱恩如追风，老子畏避走胡中，刘翁强解事，下视人间世。薄天帖帖彼为谁，玉龙十二鞭不逝。吁嗟乎，天帝之尊犹尔为，群生闷闷何所之。
行路难·其四
作者：凌树屏
朝代：清

东家有贤女，修行扬清声。西家有贤女，落落无时名。匿彩潜光世不见，西家反向东家羡。铅华刻意为摧藏，不特人忘家亦忘。始知真品入时难，国香谁识林中兰。野花丛丛舒艳蕊，露冷烟深采未已。此时贤女方深居，肯学东家殉虚誉。春华秋实各有时，慎莫但取夭秾枝。
重寓陆氏是亦山房有感
作者：凌树屏
朝代：清

苔衣绣槛绿初齐，曲曲闲寻路未迷。清供居然鲑廿七，故人依旧屋东西。襟怀聊复同沂水，笺注何妨到玉溪。一卷《尚书》全部论，古来不少树鸡栖。
挽彭玉麟联
作者：凌植基
朝代：清
体裁：联

辞官非矫也，身不以官为荣，惟愿江海间，长此波平浪静；杀人岂忍乎，意在除人之害，纵到阎罗殿，当亦鬼服神钦。
夜雨过山阴
作者：凌泰封
朝代：清

几日春江正上潮，晚峰两岸去迢迢。篷窗睡足三更雨，知过山阴第几桥。
思归
作者：凌泰封
朝代：清

身世真如不系舟，空披大泽一羊裘。可怜耸壑昂霄气，渐作求田问舍谋。赖有酒杯相料理，未应湖水尚句留。杭州初客知何日，记得萧萧万木秋。
次韵遗山后饮酒
作者：凌泰封
朝代：清

鹪鹩巢一枝，意足不愿余。鸿雁嗷万里，为携俦侣俱。达人旷大道，适情无菀枯。刺口论世事，未若对一壶。提挈既累累，拙宦诚区区。一朝兴尽归，定不谋妻孥。萧然五亩宅，但问有酒无。学仙随西母，饥待啖桃实。尹奴终日劳，夜梦傲有国。二者相比较，未知谁为适。昔作弃繻生，几遭关吏诘。尔来复何为，薄宦代食力。一醉均置之，吾惟颂酒德。诗成乃饮酒，酒后更吟诗。问君竟何事，空复自煎为。我亦无所事，我亦无所期。要令诗酒我，三者同所归。
次韵遗山后饮酒·其一
作者：凌泰封
朝代：清

鹪鹩巢一枝，意足不愿余。鸿雁嗷万里，为携俦侣俱。达人旷大道，适情无菀枯。刺口论世事，未若对一壶。提挈既累累，拙宦诚区区。一朝兴尽归，定不谋妻孥。萧然五亩宅，但问有酒无。
次韵遗山后饮酒·其三
作者：凌泰封
朝代：清

诗成乃饮酒，酒后更吟诗。问君竟何事，空复自煎为。我亦无所事，我亦无所期。要令诗酒我，三者同所归。
次韵遗山后饮酒·其二
作者：凌泰封
朝代：清

学仙随西母，饥待啖桃实。尹奴终日劳，夜梦傲有国。二者相比较，未知谁为适。昔作弃繻生，几遭关吏诘。尔来复何为，薄宦代食力。一醉均置之，吾惟颂酒德。
挽彭玉麟联
作者：凌瀚
朝代：清
体裁：联

中流作砥柱，忆生前廉绍文忠、度昭文正、才匹文襄，我国朝仗赫赫威严，大江功立大氛靖；上陛折栋梁，料事后策需太傅、命寄太师、封追太保，圣天子览层层遗奏，一字读残一泪垂。
哀愤
作者：凌焕
朝代：清

填海移山愿总虚，横刀蹶起一长吁。眠蚕死债千丝茧，行蚁生涯九曲珠。地下不逢黄耳犬，城中偏有白头乌。破巢完卵伤心事，风雨将雏尾毕逋。
挽张百熙联
作者：凌璞
朝代：清
体裁：联

帝室艰难，长沙又见一星陨；神山缥缈，老臣不复两宫忧。
贺张百熙60寿联
作者：凌盛熺
朝代：清
体裁：联

先西佛之生二日；是北斗以南一人。
侍香金童·七月晦日为金地藏诞辰，谨拈此解以代香花之献
作者：凌祉媛
朝代：清

会过盂兰，佛诞今宵届。放大光明通下届。几处焚香庭院外。贴地莲灯，向风红摆。祝长生一样，如来观只在。道常此、金身不坏。真个愁魂超孽海，多少痴儿，下阶膜拜。
卖花声·题美人拜月图
作者：凌祉媛
朝代：清

灯影掩兰房。寂寂昏黄。春人拜月理残妆。花径风来烟暗袅，一缕心香。倩影倚回廊。罗带轻扬。弓鞋立尽露华凉。却怪嫦娥无一语，没个商量。
唐多令·年糕
作者：凌祉媛
朝代：清

切玉妙能工。香调桂米浓。快登筵、粉腻酥融。仿佛刘郎题字在，谁印取、口脂红。佳号复谁同。年年祝岁丰。更团花、簇满盘中。市上携来纷馈饷，须买到、落灯风。
念奴娇
作者：凌祉媛
朝代：清

绿云迷望，系吟舟人在，藕花香里。摇曳舞衣浑不定，挹取满襟凉意。素影凌波，清芬入梦，都把铅华洗。千枝玉立，四围烟水无际。当此小集裙钗，碧筒唤饮，几度吟笺理。世外软红吹不到，消受湖天风味。瑟瑟惊秋，亭亭写照，送到斜阳未。渔舟归晚，沙边鸥鹭飞起。
念奴娇·题茶梦庵词稿
作者：凌祉媛
朝代：清

琴心欲语。向花间、奏出闲情无数。舞榭歌楼游历处，莫笑词仙吟苦。旧迹青邱，新声白石，订就金荃谱。酒杯跌宕，鬓丝休叹迟暮。曾羡韵事流传，双鬟画壁，唱遍旗亭路。一笛东风吹梦醒，不是寻常箫鼓。侧帽狂怀，题琼俊笔，都把红腔度。江南春暖，客愁堆满烟浦。
摸鱼儿
作者：凌祉媛
朝代：清

畅游悰、匆匆几日，西风重打归桨。扁舟一叶斜阳里，帆影和云摇漾。岚岫敞。看倒映、波心远黛延秋爽。萧萧送响。更蓼溆飞烟，芦汀卷雪，寒色动苍茫。天涯路，陈迹都如梦想。独怜鸥侣无恙。疏疏秃柳长亭外，眉际都添愁况。闲眺赏。向蓬背、弦诗顿觉吟怀旷。乡关试望。指野水平桥，一灯红处，晚渡杂渔唱。
柳枝
作者：凌祉媛
朝代：清

牵春恨。牵离恨。折赠深情流水知。订归期。写黛眉。数腰围。一缕缠绵万缕丝。寄相思。
柳梢青·清明日柬步香妹申江
作者：凌祉媛
朝代：清

不定阴晴。酿花天气，又届清明。记得年时，樱桃花下，同听莺声。而今隔却邮程。数不尽、长亭短亭。望断天涯，斜阳芳草，无限离情。
洞仙歌
作者：凌祉媛
朝代：清

冻云泼墨，正酿寒时候。六出飞花满岩岫。似瑶台仙子、碎剪琼霙，看顷刻，世界琉璃装就。玉龙谁唤醒，起舞迥风，鳞甲纷纷扑窗牖。消息问南枝，漏拽春痕，笑梅影、也如人瘦。且独拥、熏炉倚妆台，道日暮、天寒早停针绣。
浣溪沙
作者：凌祉媛
朝代：清

柳絮飘零满径飞。荼蘼落尽雪霏霏。一年花事又将离。坐树啼莺窥镜槛，衔泥飞燕蹙帘衣。无人庭院绿阴肥。
浪淘沙·偕鹤清姊游香山兰若
作者：凌祉媛
朝代：清

苍翠耸层峦。苔磴跻攀。重来梵刹访香山。三径白云秋色冷，岩桂香残。幽壑水潺潺。六月犹寒。缤纷花雨散旃檀。一杵晚钟斜日里，落叶声乾。
菩萨蛮
作者：凌祉媛
朝代：清

檐铃惊破红闺梦。晓妆人怯馀寒重。纤手卷帘衣。风前放燕飞。落红纷似雪。倦了寻香蝶。楼外易斜晖。春归人未归。
菩萨蛮
作者：凌祉媛
朝代：清
体裁：词

檐铃惊破红闺梦。晓妆人怯馀寒重。纤手捲帘衣。风前放燕飞。落红纷似雪。倦了寻香蝶。楼外易斜晖。春归人未归。
虞美人·闰中秋
作者：凌祉媛
朝代：清

木犀香里飞黄雪。又届中秋节。赏秋须索酒肠宽。难得今年明月、两回圆。琼楼玉宇怀仙侣。重订游仙去。嫦娥最是博人怜。为问广寒风景、可如前。
蝶恋花·夏夜坐翠螺阁纳凉
作者：凌祉媛
朝代：清

亭院灯昏烟暗锁。静夜迎凉，斜凭阑干坐。庭树鸦栖清梦妥。凉蟾飞上云阴破。银汉无声秋淡沱。露湿钗翘，渐觉鬟双亸。竹外流萤三两个。随风又向衣边堕。
调笑令
作者：凌祉媛
朝代：清

红豆。红豆。苦为相思消瘦。远怜风雪归途。弹得双行泪珠。珠泪。珠泪。人坐一灯无寐。
金缕曲·银瓶井吊岳娥
作者：凌祉媛
朝代：清

不愧英雄后。俯澄波、翩然长逝，贞魂谁偶。当日风波悲父子，三字狱成何有。叹恨海、终难填就。殉国纵非儿女事，抱银瓶、竟向泉台走。眢井畔，漫回首。援枹肯学韩家妇，便江山、烽烟顿息，奇冤莫剖。一样赵家乾净土，赢得芳名长久。看鸳甃、苔痕如绣。环佩归来潭影静，早月华、流照常如旧。怀古恨，酹杯酒。
钗头凤
作者：凌祉媛
朝代：清

春光杳。春怀悄。一场春事阑珊了。絮飞尽。花飞尽。咒骂东风，这般薄幸。忍。啼鹃老。啼莺少。绿阴满地馀芳草。恨相引。愁相引。日暮凭栏，香销酒醒。怎。
风蝶令·秋宵独坐撷芳轩有作
作者：凌祉媛
朝代：清

旧梦怜钗凤，寒声数箭虬。经旬小别动新愁。怕听琼箫飞响、上南楼。蜡泪烧银烛，香心熨玉篝。瘦腰扶病不胜秋。独倚画屏无睡、待牵牛。
齐天乐·万籁初寂，凉月在庭，清风徐来，响动檐铁，欹枕听之，使人黯然欲绝也
作者：凌祉媛
朝代：清

莲壶漏静兰房悄，清声送来何处。碎响循廊，繁音绕屋，好向风檐寻去。敲残夜雨。似一曲淋铃，隔帘听取。好梦难成，半窗灯影黯愁绪。秋深凉意渐紧，玉关离思切，遥和砧杵。亭角烟荒，楼阴月暗，惊起栖枝鸦侣。无人院宇。更落叶萧萧，响搀蛩絮。扰碎香魂，枕边如共语。
天津李鸿章祠堂联
作者：凌福彭
朝代：清
体裁：联

整顿乾坤几时了；不废江河万古流。
望君山
作者：凌翱
朝代：清

长鲸吞不得，爱此一拳青。巨浸还终古，孤根卫百灵。江深风雨冷，秋老杜蘅馨。欲驾鼋鼍往，题诗卅六亭。
赤壁矶石坊
作者：凌荣祖
朝代：清
体裁：联

谪宦此栖迟，半壁江山空眼界；故乡时眺望，一龛灯火忆眉州。
挽彭玉麟联
作者：凌荫庭
朝代：清
体裁：联

荩臣威望重华夷，肃清江面，恢复名城，翊赞中兴推巨擘；大星光耀藏衡岳，惨淡湘云，传来噩讣，饰终旷典炳千秋。
挽张百熙联
作者：凌荫廷
朝代：清
体裁：联

掌国家选士铨衡，更讲学辟雍，文德诞敷，宵旰忧纡仰公辅；济时局维新法度，有富强基础，贤劳卓著，平成景运启支那。
挽曾国荃联
作者：凌荫廷
朝代：清
体裁：联

伯仲伊吕，事业皋夔，只手奠东南，一个臣坐镇雍容，从教海宇镜清，国家磐固；门馆叨依，帡幪忝托，违颜未旬日，百里外惊传噩耗，忍见石城星陨，衡岳云埋。
挽曾纪泽联
作者：凌荫廷
朝代：清
体裁：联

薄海著奇勋，折冲樽俎，力返西陲，报国略同班定远；枢廷承密勿，协辑华夷，策安南诏，惟公志继范希文。
挽郭嵩焘联
作者：凌荫廷
朝代：清
体裁：联

文雄坛坫，政著封圻，持节泛仙槎，海外勋名光异域；衮绣辞荣，林泉主讲，讣书惊噩耗，湘中耆旧感遗徽。
兵部汉本房联
作者：凌铨
朝代：清
体裁：联

为机务总其成，按日具题，子细上尘乙览；与戎曹分厥任，经年缮写，辛勤下协寅恭。
挽陈其美联
作者：凌霄
朝代：清
体裁：联

恨权奸肆虐于西北；哭元良剥丧乎东南。
挽陈其美联
作者：凌霄
朝代：清
体裁：联

推翻专制，还我河山，怀大志克成大功，论衮衮英雄，如公有几；巩固共和，惊彼帝梦，运奇谋先遭奇祸，问茫茫天道，竟尔何知。
挽曾国荃联
作者：凌骥
朝代：清
体裁：联

伟烈殊勋，都从天语易名定矣，数紫光阁上，功臣恨生晚二十年，不得仗剑请缨，随太傅伯仲纵横扫荡；泰山北斗，岂惟江左夷吾例欤，听白下城中，痛哭悔来迟三五日，便是奠刍执绋，歉小子感激公义私情。
挽彭玉麟联
作者：凌鸿钧
朝代：清
体裁：联

是国家元气所钟，虽茂才能平巨寇；与曾左赤心相许，愿良史莫负奇勋。
挽任兰生公
作者：凤属士民
朝代：清
体裁：联

列属被仁风，忆前此士依夏屋，民上春台，遗爱最难忘，膏泽至今流皖北；重来沛甘雨，方共欣惠及嗷鸿，困苏涸鲋，沉疴竟不起，福星顿使殒淮南。
丁亥春将归罗浮留别黄仙裳
作者：函可
朝代：清

春尽雨声里，扬帆趁晓晴。路经三笑寺，归向五羊城。末世石交重，馀生瓦钵轻。悲凉无限意，江月为谁明。
郭无伤邝无畏见过
作者：函是
朝代：清
体裁：七言律诗

金栗如来是后身，澄潭孤月净无尘。看同镜里人何似，话到声销道易亲。铁树开残寒腊焰，雪花藏得旧年春。水云上下深深意，鹤影松虬好结邻。
登文塔
作者：刘三才
朝代：清

缥缈风烟万里开，招提乘兴漫登台。终南紫气来三辅，极北浮云净九垓。雁外晴丝飞浩荡，尊前塔影落崔嵬。瀛洲遗址仍相望，共看文芒射斗台。
乱后即事
作者：刘世仲
朝代：清

开樽那得玉颜酡，春色无如泪眼何。赤子愁看三户尽，青山恨比六朝多。风高使节怀陶侃，月满秋江忆法和。眼底云霄雕鹗少，乌鸦绕树起哀歌。
一落索·积馀以《满江红》喜雪词见示，因作忆梅词答之
作者：刘世珍
朝代：清

本是谢家吟絮。记怀豪素。声声合唱满江红，好倩小红低谱。况值岁华云暮。春风闲度。者回消息到梅花，浑不见花开处。
桐花凤·积馀夫子为作九九消寒图，双沟九字，字皆九画，以记阴晴风雪，因谱此阕
作者：刘世珍
朝代：清

岁晚韶华成寂寞。暗转星杓，一线添琼阁。盼到阳春来有脚。绣帘犹怯春寒薄。九九图中将字著。百五光阴，容易闲抛却。比似梅花描绰约。看来日日增红萼。
挽张之洞联
作者：刘世珩
朝代：清
体裁：联

江左见夷吾，到今如故；中国相司马，其死也哀。
贺张百熙60寿联
作者：刘世珩
朝代：清
体裁：联

金鉴策言，寿曰王泽；玉杓斟耀，福应耆英。
登杨家城得神松旧处
作者：刘世瑞
朝代：清

欲寻神木识根由，直上馋崖到此游。好溯金时初建寨，还徵宋相旧题楼。勋传柱国杨家将，说误槎仙博望侯。更莫浪称松见处，山城改徙自云州。
崤函怀古
作者：刘东里
朝代：清

两峰高矗郁苍苍，旧说山河百二强。天转星辰迎夏后，山排风雨扈周王。神皋东据《西都赋》，鬼哭今留古战场。欲吊兴亡千载事，淡烟衰草又斜阳。
蒙阴道中
作者：刘东里
朝代：清

岁晚蒙阴道，崎岖翠霭间。野泉流废路，黄叶染秋山。树酒留人醉，清风送客还。寒云遥望处，疑是穆陵关。
夜发江心驿
作者：刘中柱
朝代：清

怀归眠不得，荒驿五更寒。路曲听鸡转，林昏立马看。霜花迎面落，月影照身残。犹有牵衣者，殷勤泪暗弹。
赠朱锡鬯
作者：刘中柱
朝代：清

海鹤从东来，翛然冰雪姿。徘徊不肯下，戢羽何所之。飞凌青汉上，栖止苍松枝。渴饮蓬瀛水，饥啄商山芝。取意贵适性，唳发生清飔。俯视笼中鸟，局蹐深堪悲。虞人空叹羡，矰缴将安施。
赠杜于皇
作者：刘中柱
朝代：清

名士天涯盛，襄阳耆旧稀。风尘双鬓短，心事十年违。酒对深镫酌，垆当冻雪围。无端悲喜集，明日送君归。
送毛大可检讨假归
作者：刘中柱
朝代：清

玉河桥畔柳疏疏，最是离情不自如。同调十年怀旧雨，归装一束只残书。镫红酒绿围炉后，花落莺啼拨棹初。回首上林人衮衮，马头尘起拂金鱼。
挽曾国藩联
作者：刘于浔
朝代：清
体裁：联

秉节历三朝，门下属僚多将相；违颜才两月，座中师傅竟神仙。
挽张百熙联
作者：刘于祐
朝代：清
体裁：联

名世属斯人，五百年继起伊谁，天心难问；忧时思硕辅，十万户同声哀悼，湘水无情。
挽郭嵩焘联
作者：刘于祐
朝代：清
体裁：联

得温潞养老摄生诸法，退而著书，故里会耆英，在昔原推仁者寿；并涛琬文章政事之才，使不辱命，御屏题姓字，如公可谓死留名。
古别离
作者：刘云琼
朝代：清

牵衣惜郎别，郎上雕鞍去。试问将何之，东流汾水处。
如梦令
作者：刘云琼
朝代：清

山树重重鸦裹。石窦微微云躲。细雨湿蓬窗，红洗秋棠半朵。萤火。萤火。飞去飞来伴我。
如梦令
作者：刘云琼
朝代：清

花滴雨香莺啄。波皱云纤鱼掠。谁动护花铃，宝弹暗敲金箔。轻薄。轻薄。人被柳丝兜着。
春闺
作者：刘云琼
朝代：清

百舌五更啼，啼声惊绣闱。王孙归未得，芳草自萋萋。
踏莎行·秋夜
作者：刘云琼
朝代：清

独伴孤灯，紧攒翠黛。雕阑倚遍无聊赖。闲添宫饼篆烟微，一轮霁月悬窗外。彩笔拈来，花笺重载。玉人此夜知何在。空教清泪洗残妆，那堪今夜愁如海。
挽张之洞联
作者：刘人煦
朝代：清
体裁：联

功业本难名，溯殷勤立学，开广厦，造众材，准古酌今，忧乐并关天下计；楷模留在昔，期付托得人，启文明，存国粹，通经致用，规随还望后来贤。
挽张百熙联
作者：刘人熙
朝代：清
体裁：联

廿纪荡荡思潮，差幸有公铸铜像；此后茫茫学海，未知何日奠金瓯。
挽王闿运联
作者：刘人熙
朝代：清
体裁：联

以蔡伯喈词锋，历抵公卿，三缣一字；仿东方朔游戏，驰声耄耋，斗米侏儒。
水调歌头·和易同年曼农刑部
作者：刘人熙
朝代：清

乾坤何莽苍，傀儡尽登场。都向邯郸梦里，六尺斗昂藏。几度莺歌燕舞，更有蝇营狗苟，平白愤苍黄。五更鸡报晓，子细试思量。牛服箱，箕翕舌，尽荒唐。切莫拖泥带水，进退两郎当。待我泰山立脚，更向碧霄着眼，天命本无常。所思崇令德，努力爱时光。
寻隐者不遇
作者：刘仁
朝代：清
体裁：五言律诗

细雨过遥岑，疏林黄叶深。不闻鸟雀语，但觉松风吟。流水本无定，伊人何处寻。山空万籁寂，云木影沉沉。
天仙子·咏水仙
作者：刘令右
朝代：清

高下鹭鸶三十只。水田漠漠秧深碧。晶盘粘粟影玲珑，呈瑶席。香尘辟。墨海屏山随所历。
浣溪沙·春暮
作者：刘令右
朝代：清

满庭槐影石纹凉。雨过帘栊午梦妨。柔风无力伴梳妆。春去无踪留不住，飞来花片识行藏。游丝空自绕枝长。
踏莎行·夏闺，榴开葵放，深浅交映，触绪拈阕
作者：刘令右
朝代：清

雨过高楼，风来深院。黄莺着意枝间啭。若能爱护护花关，双环深锁连花掩。时序频更，流光易换。一池潋滟荷珠溅。如钩月挂正当头，凤衫露湿榴花片。
同人集准提寺晚过渔家
作者：刘以化
朝代：清

城中春较迟，湖上草先绿。素友相招邀，净地联芳躅。岁月苦奔驰，昏嫁怜拘束。觞咏惬幽情，风物寓遐瞩。纵论杂古今，遗形失荣辱。月出挂城头，照我松间屋。疏雨滴花琴，微风动林烛。烟际下渔舟，家在青溪曲。
秋暑
作者：刘仪恕
朝代：清

暑积秋仍酷，高天大火流。争传米价涌，况值羽书稠。露绝蝉声细，云空鸟影愁。犹闻高会客，终夜醉缠头。
盘古冢
作者：刘仲玫
朝代：清

开天自古冠三皇，浑敦相传治太皇。万世从来无享祀，一邱何故判阴阳。尚疑神宅西山小，不信灵泉北海长。窀穸虽然遗迹在，乾坤佳气总茫茫。
史梦兰继室田太夫人九十大寿
作者：刘仲鲁
朝代：清
体裁：联

世将高行徵人瑞；天以修龄锡女师。
史梦兰继室田太夫人九十大寿
作者：刘仲鲁
朝代：清
体裁：联

屡见麻姑桑作海；常颁方朔木声风。
京口即景·其一
作者：刘伟述
朝代：清
体裁：七言绝句

北固山颠多景楼，三分雄略想孙刘。江山如故人何在，阅世沧桑似传邮。
京口即景·其三
作者：刘伟述
朝代：清
体裁：七言绝句

夹山南去竹林路，涧石溪毛犹意多。清绝夕阳清霭里，僧随孤磬入烟萝。
京口即景·其二
作者：刘伟述
朝代：清
体裁：七言绝句

招隐明蓝始戴公，严阿寂历起高风。后来苏米流连处，总在秋风水月中。
京口即景·其四
作者：刘伟述
朝代：清
体裁：七言绝句

古步离离枫叶殷，淮云渺渺水波寒。双飞白鸟船边过，一片归心芦荻滩。
兴济口占题壁
作者：刘传任
朝代：清

历碌邮程簿笨车，秋风萧瑟日西斜。故园小住浑如客，旅舍重经便似家。怕遇亲朋谈仕宦，且听父老话桑麻。回头百里高城路，已隔徒骇水一涯。
万福寺
作者：刘伯埙
朝代：清

古寺辟云根，阴洞琳宫嵌。石窦俨蚁穿，苔磴旋螺转。神工巧结构，飞梯护朱槛。兴来偶游憩，上下恣流览。邃室凛生寒，轩敞倏骤暖。鬼神忽欲动，髯张双目睅。幽窟足妖怪，白昼精灵闪。探奇已怵魄，凭高更放眼。烟霏炫紫翠，崖谷互晦显。飒飒吹天风，树杪乌鸢飐。人家荫寒绿，牛羊散平阪。泠然发钟磬，壑谷流音满。拂衣寻归途，斜照枫林晚。回首望山腰，云际松关掩。
夜宿山村
作者：刘伯埙
朝代：清

暝色连山生野烟，篮舆晚度万峰巅。崖边石磴盘云转，树杪人家隔岭悬。夜雨泼寒秋似水，短镫摇影屋如船。乱流落叶无情极，故送西风到枕边。
奉赠汤益阳师
作者：刘伯埙
朝代：清

正声久不作，怀古竟何人。鸾凤翱翔下，荃兰咳唾新。百年开壁叠，万象入陶钧。突兀浮丘阁，长留太古春。赤手拟为霖，伤时一哭深。峥嵘留劲骨，蹭蹬损雄心。不尽长沙泪，难回泽畔吟。沅湘香草在，遮莫恋抽簪。一卷灵均赋，轮囷郁古香。雅音关坠续，余事托微茫。坛坫千秋在，光芒万丈强。蚍蜉竟何益，大树总苍苍。夫子爱狂简，春风及草莱。自惭樗栎质，亦属药笼材。郊岛称何敢，班倕幸见裁。行当驰九辨，一继楚骚哀。嗜古从吾好，违时哂亦休。世情混兰艾，天意杂薰莸。骐骥空皮相，珊瑚此网收。登龙斯已足，何必更千秋。花暖雨冥冥，山亭更水亭。追随从悟道，洒落到忘形。天远愁难问，时危赖独醒。驻颜有燕酒，珍重鬓星星。
奉赠汤益阳师·其一
作者：刘伯埙
朝代：清

正声久不作，怀古竟何人。鸾凤翱翔下，荃兰咳唾新。百年开壁叠，万象入陶钧。突兀浮丘阁，长留太古春。
奉赠汤益阳师·其三
作者：刘伯埙
朝代：清

一卷灵均赋，轮囷郁古香。雅音关坠续，余事托微茫。坛坫千秋在，光芒万丈强。蚍蜉竟何益，大树总苍苍。
奉赠汤益阳师·其二
作者：刘伯埙
朝代：清

赤手拟为霖，伤时一哭深。峥嵘留劲骨，蹭蹬损雄心。不尽长沙泪，难回泽畔吟。沅湘香草在，遮莫恋抽簪。
奉赠汤益阳师·其五
作者：刘伯埙
朝代：清

嗜古从吾好，违时哂亦休。世情混兰艾，天意杂薰莸。骐骥空皮相，珊瑚此网收。登龙斯已足，何必更千秋。
奉赠汤益阳师·其六
作者：刘伯埙
朝代：清

花暖雨冥冥，山亭更水亭。追随从悟道，洒落到忘形。天远愁难问，时危赖独醒。驻颜有燕酒，珍重鬓星星。
奉赠汤益阳师·其四
作者：刘伯埙
朝代：清

夫子爱狂简，春风及草莱。自惭樗栎质，亦属药笼材。郊岛称何敢，班倕幸见裁。行当驰九辨，一继楚骚哀。
怀人·刘文木
作者：刘伯埙
朝代：清

吾道久榛荆，期人迥自鸣。百川悲既倒，一木赖孤撑。潞水从为别，燕云空复情。著书原济世，未可避浮名。
怀人·周一峰
作者：刘伯埙
朝代：清

磨盾文翻水，横腰剑吐云。即今论万里，青眼独为君。世事滋尘垢，天涯自醉醺。何时同握手，愁思正纷纷。
怀人·张荐山
作者：刘伯埙
朝代：清

美人在何许，地僻衣裳静，天低笑语寒。穷愁仍破砚，辛苦为烧丹。久客兼多病，相思一倚栏。
怀人·龚定庵
作者：刘伯埙
朝代：清

海内文章伯，周南太史公。百年真健笔，垂老惜飘蓬。兀傲原宜隐，苍凉只送穷。太玄有知己，端可慰扬雄。
雨霁登郡东城楼
作者：刘伯埙
朝代：清

莽莽乌云沈大壑，森森碧玉插高烟。只疑绝徼连天尽，不信长安近日边。落叶白波空自响，断霞红树为谁妍。年来才思消磨尽，漫赋《登楼》拟仲宣。
来鹤有序
作者：刘伯琛
朝代：清

缟衣元袂下青田，岁暮何来落海堧。饮啄耻争鸡鹜粒，栖迟好伴凤鸾鶱。腰缠万贯知无分，口吐双珠或有缘。尘世沧桑容易换，与卿相对语尧年。
渡海歌
作者：刘伯琛
朝代：清

天风浩浩波茫茫，馀皇晓发趋扶桑。摐金伐鼓辞鹭岛，欻如鹍翼凌霄翔。水天一碧渺无际，振衣四顾心彷徨。浑沦囊括包六合，千樯万楫同秕糠。平生胸臆俗尘贮万斛，到此甫得一涤冰雪肠。管窥蠡测笑鄙陋，纵目不觉嗟望洋。冯夷镇静飞廉藏，鼋鼍偃伏虹垂梁。方壶员峤彷佛见，蛟宫蜃市岂尽言荒唐。徐福田横久已逝，声消迹泯谁能详。但见金乌玉蜍浴万古，呼吸近欲通天阊。红沟水霞赭，黑沟波沸汤。鬼蝶妖蛇闇瞰伺，日星惨澹腥风飏。嗟哉落漈之舟一往不可返，鹢首簸荡随低昂。遥从稊米辨岩谷，涉险默默邀神光。澎湖列岛五十五，田田莲叶花中央。形胜居然控台厦，天设锁钥资岩疆。曾闻昔年探丸客作逋逃乡，负嵎亦复骄夜郎。鳄剸犀截散乌合，天戈一指消欃枪。方今清宴八？静，献赆绝域来梯航。洪纤悉约涵万派，台飓永息波不扬。查乘贯月一苇航，十洲三岛恣徜徉。他日归田颇足自矜炫，川渟渎渚何啻沤泡浮坳堂。
渡海歌
作者：刘伯琛
朝代：清
体裁：古风

天风浩浩波茫茫，馀皇晓发趋扶桑。摐金伐鼓辞鹭岛，欻如鹍翼凌霄翔。水天一碧渺无际，振衣四顾心彷徨。浑沦囊括包六合，千樯万楫同秕糠。平生胸臆俗尘贮万斛，到此甫得一涤冰雪肠。管窥蠡测笑鄙陋，纵目不觉嗟望洋。冯夷镇静飞廉藏，鼋鼍偃伏虹垂梁。方壶员峤彷佛见，蛟宫蜃市岂尽言荒唐。徐福田横久已逝，声消迹泯谁能详。但见金乌玉蜍浴万古，呼吸近欲通天阊。红沟水霞赭，黑沟波沸汤。鬼蝶妖蛇闇瞰伺，日星惨澹腥风飏。嗟哉落漈之舟一往不可返，鹢首簸荡随低昂。遥从稊米辨岩谷，涉险默默邀神光。澎湖列岛五十五，田田莲叶花中央。形胜居然控台厦，天设锁钥资岩疆。曾闻昔年探丸客作逋逃乡，负嵎亦复骄夜郎。鳄剸犀截散乌合，天戈一指消欃枪。方今清宴八𡉞静，献赆绝域来梯航。洪纤悉约涵万派，台飓永息波不扬。查乘贯月一苇航，十洲三岛恣徜徉。他日归田颇足自矜炫，川渟渎渚何啻沤泡浮坳堂。
澎湖八景
作者：刘伯琛
朝代：清

一轮西坠荡空濛，波浴山衔望未穷。远渚乍分初月白，遥天低映晚霞红。数家渔网蘋洲外，十幅蒲帆翠霭中。最爱夕阳归牧句，霏霏薄雾起寒丛。
澎湖八景
作者：刘伯琛
朝代：清

匡庐五老望中分，海上炉峰近始闻。岫连博山排错落，雾潆沈水爇氤氲。天留胜境供清眺，赋有佳题愧藻文。回意书窗寥寂夜，细然石叶挹馀芬。
澎湖八景
作者：刘伯琛
朝代：清

叠巘层峦藓径深，风传樵唱出霜林。丁丁伐木声相应，戛戛敲枰响共沈。叶坠湿沾双屐雨，岩高影落半溪阴。负薪力学今谁继，馀韵流风尚可寻。
澎湖八景
作者：刘伯琛
朝代：清

屼峍龙门峙紫瀛，源探星宿记兹名。虽殊竹箭奔流驶，恰有桃花锦浪生。触石宛同翔素鹭，凌风直欲驾长鲸。潜鳞岁岁乘时化，祇待春雷启蛰声。
澎湖八景
作者：刘伯琛
朝代：清

珠躔联络近文昌，华盖天垂作作芒。波静影常沈璧彩，地灵名恰应奎匡。人文蔚起誇翘楚，象纬分明视焕章。他日奏言烦太史，瀛涯重见聚星堂。
澎湖八景
作者：刘伯琛
朝代：清

罨屿潮痕上短篷，晚收笭箵泊菰丛。瀰漫春水连天碧，次第渔灯隔岸红。世虑尽捐云树外，人家都住画图中。菱塘柳陌吾庐在，归去还思理钓筒。
澎湖八景
作者：刘伯琛
朝代：清

鳞猎韡纹样碧澜，湛然心迹等泉观。千里渊■涵晖远，一鉴渟泓照影寒。虚受自然容万派，曜灵终古浴双丸。鱼龙出没蛟宫近，欲取珊瑚作钓竿。
澎湖八景
作者：刘伯琛
朝代：清

黛染西山雨乍晴，遥天一抹晚霞横。澄鲜色胜铺文绮，缥缈标疑建赤城。野鹜点残随断续，沙鸥界破觉分明。斑斓光射丹崖上，好倩关荆浣笔成。
病鹤
作者：刘伯琛
朝代：清

松老霜天鹤病深，十洲灵药渺难寻。离褷倦羽犹思舞，激楚哀鸣尚伴吟。莫谓气清邪不入，应缘骨瘦瘴相侵。寒宵独向苍苔立，谁识凌霄一片心。
瘗鹤铭有序
作者：刘伯琛
朝代：清

伟兹胎禽，禀质清绝。顶孕丹砂，羽洁白雪。翱翔紫盖，长养青田。梦寻坡老，影伴逋仙。海天泬寥，偏来尘壤。饮啄戕性，委形何往。华亭断唳，缑岭增哀。风林月夜，鹤兮归来。
挽曾纪泽联
作者：刘佐南
朝代：清
体裁：联

抱痛实无涯，论缔交廿载，我最情深缟带，谊切绨裘，方期先天下而忧，庭训亲承，何难父作令公，子亦宰相；奇才今有几，看使辙五洲，谁不竹箭弛弓，葡萄盟酒，况重以古人之学，艺能夙擅，奚止语通北狄，书辨南蛮。
感旧吟五首 其一 翁文恭公
作者：刘体乾
朝代：清
体裁：七言绝句

世业韦平帝者师，风云经济共相期。会昌一品新刊集，半是评碑读画诗。
感旧吟五首 其三 王湘绮侍讲
作者：刘体乾
朝代：清
体裁：七言绝句

盖代诗名屈宋才，论文风雨定王台。瓶庐评点湘军志，一火春明付劫灰。
感旧吟五首 其二 陆文烈中丞
作者：刘体乾
朝代：清
体裁：七言绝句

山逢危处平心过，途到穷时放胆行。荦荦两言觇所学，男儿端不愧平生。
感旧吟五首 其五 缪筱珊太史
作者：刘体乾
朝代：清
体裁：七言绝句

石经七刻蜀中坚，经注同镌绝后先。太息艺风蹑云去，空留校记卅余篇。
感旧吟五首 其四 沈敬裕中丞
作者：刘体乾
朝代：清
体裁：七言绝句

高轩陋巷屡相过，坐久炊烟起夕柯。手写余皇诗一纸，感时同下泪滂沱。
挽陈其美联
作者：刘体乾
朝代：清
体裁：联

仗义树先声，叹星陨沪江，一生伟烈长相忆；论功膺异典，望云横苕水，百战英雄归去来。
东阿
作者：刘佳
朝代：清

峨嵯积翠古齐封，魏代名藩剩故宫。东顾雄心虚走马，西来京怨托惊鸿。釜中骨肉恩何薄，鼎足河山运易终。魂魄君王应恋此，鱼山指点夕阳红。
正月初八日与少史访烟霞洞复历理安寺五云山云栖诸胜
作者：刘佳
朝代：清

谷转山已开，孤亭出烟林。不见飘幡影，但闻疏钟音。迤逦寻寺去，杳窈穿云深。万绿并一气，白日禅堂阴。疏花静方吐，幽鸟间自吟。松颠得高阁，摄衣同登临。群山如玉玦，苍然抱我襟。一泉饮法雨，顿悔出山心。五云高巀嵲，琳阙冠其颠。恃强逞腰脚，欲越猿猱先。谁知绝顶上，平地宽于田。了了三折水，搅之在目前。一塔仅如篙，平出空江烟。相约勿高啸，恐惊蛟龙眠。逾岭身更轻，疾下忽如坠。俯指莲师龛，窈然落深翠。以竹为之天，日色不到地。僧房如蜂房，遍向深岩缀。修笕鸣斋厨，净香发经笥。未离簪组身，焉谢烹炮味。普救遍众生，儒佛原同意。
正月初八日与少史访烟霞洞复历理安寺五云山云栖诸胜·其一
作者：刘佳
朝代：清

谷转山已开，孤亭出烟林。不见飘幡影，但闻疏钟音。迤逦寻寺去，杳窈穿云深。万绿并一气，白日禅堂阴。疏花静方吐，幽鸟间自吟。松颠得高阁，摄衣同登临。群山如玉玦，苍然抱我襟。一泉饮法雨，顿悔出山心。
正月初八日与少史访烟霞洞复历理安寺五云山云栖诸胜·其三
作者：刘佳
朝代：清

逾岭身更轻，疾下忽如坠。俯指莲师龛，窈然落深翠。以竹为之天，日色不到地。僧房如蜂房，遍向深岩缀。修笕鸣斋厨，净香发经笥。未离簪组身，焉谢烹炮味。普救遍众生，儒佛原同意。
正月初八日与少史访烟霞洞复历理安寺五云山云栖诸胜·其二
作者：刘佳
朝代：清

五云高巀嵲，琳阙冠其颠。恃强逞腰脚，欲越猿猱先。谁知绝顶上，平地宽于田。了了三折水，搅之在目前。一塔仅如篙，平出空江烟。相约勿高啸，恐惊蛟龙眠。
江郎山松歌
作者：刘佳
朝代：清

青山突起三高峰，峰峰削出青芙蓉。云有仙灵觞其上，骖龙往往翔空濛。偶然一龙夜蜕骨，化为千岁虬枝松。仙都窈窕秘奇玩，至今万叠云霞封。何来草笠宛陵客，平地腾行轻绝迹。猱升玃走疾如飞，夜半山灵惊辟易。苍龙局促不能翔，长縆一丈缚其脊。挥鞭驱驰下九天，崖石摧颓山魅泣。舁与贵家置窗牖，主人矜惜得未有。我独一见心生怜，此意分明谁与剖。由来神物非偶然，托地既高得天厚。此松如历几千年，岂复区区屑培塿。尔曹不识造物心，坐使支离成老叟。呜呼尔松且勿悲，雷雨空山会有时。群仙云中一招手，掉尾仍化苍龙飞。
碧云
作者：刘佳
朝代：清

碧云迢递阻幽寻，天上灵修罢远音。骚客孤怀搴蕙佩，美人情泪泻瑶琴。开山虚负千寻掌，填海难消万古心。说与石肠浑不解，月华如水浩盈襟。
挽曾国荃联
作者：刘侗寿
朝代：清
体裁：联

与文正并立盖世功名，歌泣遍金陵，莫不叹昔既兄终，今胡弟及；顾我生何以报恩知己，宦游羁珠海，只惟将两行雨泪，一瓣心香。
挽曾国荃联
作者：刘信申
朝代：清
体裁：联

功德遍三江，为国为民，胡天不慭遗一老；声名震四海，难兄难弟，我邦有谁媲二公。
挽张之洞联
作者：刘修鉴
朝代：清
体裁：联

是名宰相、是古大儒，坤转乾旋，常留竹帛奇勋，一代中兴说良辅；为后学悲、为天下痛，山颓木坏，岂特葭莩戚属，千秋高义感平生。
挽左宗棠联
作者：刘倬云
朝代：清
体裁：联

竭忠悃以报朝廷，东渐沧海，西被流沙，三十年业佐中兴，公独为其难者；由师儒而登将相，入赞枢机，出持旋钺，五百岁笃生名世，古来曾见几人。
挽曾国荃联
作者：刘倬云
朝代：清
体裁：联

擐甲胄二十年，克坚城，平巨寇，兄先弟后，不知几历艰辛，看今日遍地桑麻，雨花台前，众口齐推双太傅；活疮痍亿万姓，发饘粥，造寒衣，昼作夜思，是诚如保赤子，待他时书勋竹帛，凌烟阁上，一门罗列五名臣。
挽郭嵩焘联
作者：刘倬云
朝代：清
体裁：联

持节彤庭，越数重译，询谋诹度，开后来典属之宏规，到于今西域怀仁，像绘名流，首座必推文潞国；著书垂范，近千万言，经济词章，为本朝儒臣所罕及，忆在昔东山应诏，敷陈时事，六条奚让贾长沙。
读常理斋先生爱吟草谨题
作者：刘元吉
朝代：清

天上辉腾奎壁宿，人间肇起冠冕族。况为长白之钟英，得天者厚得地独。少年才气自纵横，淹贯诸子通六经。高掇科第拾芥子，报国文章早知名。出宰西充小试技，百里终非大贤寄。诗思政迹卓锦江，善文能武称良吏。金酋叛乱侵予疆，王师震怒川兵强。我公奉调给军饷，仁威久著昔岭冈。曰嘉乃绩晋乃秩，良牧之名达王室。指日奏功期凯旋，降卒反覆转掠疾。纷纷左右鸟兽奔，我公奋臂当敌军。风雷叱咤山谷震，云雾惨淡天地昏。一身有死答圣主，骨暴疆场血染土。凛凛正气壮两川，赫赫明禋光千古。皇家雨露自此深，天将遐福贻后人。慷慨英风至今在，照耀史册忠义新。
贺张百熙60寿联
作者：刘元弼
朝代：清
体裁：联

名世五百年，衡岳洞庭开寿域；学界九万里，泰山北斗仰中天。
太平刘松舟别驾席上口占
作者：刘元徵
朝代：清

江云惜别年华易，筇市论交意气雄。万里行踪惊去住，百年身世感穷通。月明城郭潮声满，雨霁池台暑气空。好客中郎还倒屐，倦游司马自飘蓬。
登京口玉山清音阁
作者：刘元徵
朝代：清

策杖蹑江巘，临风倚梵楼。秋天出远树，夕照见归舟。清磬云中发，惊涛槛底流。坐来尘境隔，疑是御风游。
南关山行
作者：刘元镐
朝代：清

九折宁为险，驱车万叠深。虎泉抛石眼，鸟路入云心。日冷林长夕，风骄壑易阴。商山名利道，奔掷到如今。
商丘道中
作者：刘元镐
朝代：清

行藏真造次，南北道空长。万里今歧路，千家古战场。青磷照落日，白骨伴垂杨。残角孤城外，乡心正渺茫。
客中书怀
作者：刘兆彭
朝代：清

客子畏逢秋，萧条动远愁。生涯余短褐，心事老孤舟。对镜羞窥鬓，临风怯倚楼。无人共歌哭，肠断此淹留。
挽左宗棠联
作者：刘先衮
朝代：清
体裁：联

正气毓衡湘，文潞国精力过人，四夷所畏；大星沉越海，武乡侯忠诚报主，三代之英。
挽曾国荃联
作者：刘光才
朝代：清
体裁：联

衡岳挺奇才，戡东南，定西北，数中兴两朝开济，廿载驰驱，尽瘁鞠躬，国史比武乡事业；钟山留遗爱，兄名相，弟名臣，溯先后百战经营，八州都督，馨香祭祀，祠堂接文正仪型。
挽左宗棠联
作者：刘光明
朝代：清
体裁：联

惟大名宇宙同垂，海内儿童，亦知司马，胡殷忧方伏，良弼云殂，德业盛古今，齐挥朝野军民泪；立万代纲常之极，门前将帅，尽拜河汾，痛往训如初，公身已远，涓埃未图报，辜负陶镕教育恩。
挽张百熙联
作者：刘光柱
朝代：清
体裁：联

学以因时，适变为难，纂修合中外古今，定本流传，遂与纪阮诸名钜公，别分一席；心惟济世，安顿是急，延揽遍亲疏贵贱，群才磨濯，直并胡曾两乡先辈，同有千秋。
华严顶
作者：刘光第
朝代：清

闻说金刚台外地，夜灯浮上独兹峰。老猿抱子求僧饭，闲客看人打佛钟。下界云霞招杖屦，夕阳红翠动杉松。风吹铎语天中落，似惜尘凡去兴浓。
泊汉口
作者：刘光第
朝代：清
体裁：五言绝句

夕阳满汉口，闲云低武昌。千年鹤楼上，烟水自苍苍。
挽谢倩丞联
作者：刘典
朝代：清
体裁：联

一战遂捐躯，友已尽忠殉国难；三军能用命，我其杀贼报公仇。
挽张百熙联
作者：刘冕卿
朝代：清
体裁：联

泰东方力灌文明，溯南斋侍直，大学兴贤，只今纂述长留，群仰崇名并山斗；国内外志纾筹策，叹立宪言危，邮传德速，此后经纶有待，孰扶屯象出云雷。
挽张之洞联
作者：刘冕执
朝代：清
体裁：联

以位望论，近数年来，推公第一；负博雅誉，知百世后，继者无多。
再拟工部诸将五首·其一
作者：刘冰研
朝代：清
体裁：七言律诗

井蛙盘踞蜀江山，一夜兵戈满剑关。蛮触混争蜗角上，英雄生死马蹄间。夜郎城畔春潮急，巴子坟边战血殷。漫笑西川降表在，断头能有几严颜。
剔银灯·送春
作者：刘冰研
朝代：清
体裁：词

又道海棠开后。正料峭、春寒初透。冷雨惊魂，芳衾妒梦，孤馆灯昏如豆。鹃声似旧。算过了、荼蘼时候。诗句连宵和就。怅红粉青衫非偶。卿命如花，侬心似茧，何事春池吹绉。相思知否。想两地、影儿都瘦。
哀江南用工部原韵·其一
作者：刘冰研
朝代：清
体裁：七言律诗

莺花宫殿好河山，灯火楼台夜不关。故国斜阳鞭影里，美人消息战尘间。沙场短发秋先白，碧血平湖水尚殷。六代兴衰皆一辙，到头终是误红颜。
哀辽阳用杜老韵·其一
作者：刘冰研
朝代：清
体裁：七言律诗

谁教虏骑度阴山，戌将生还入汉关。绝域琵琶南渡后，旧京锁钥北门间。三秋雁碛胡尘黯，万里龙沙战血殷。回首可怜孤塞外，悲风日夜吊完颜。
如梦令 其一 无题二首
作者：刘冰研
朝代：清
体裁：词

花外杜鹃啼懒。苦把客愁来劝。劝了反添愁，无奈别愁难遣。休管。休管。惹得杨花扑脸。
如梦令·其二
作者：刘冰研
朝代：清
体裁：词

处处柳绵飞起。门外尺深红雨。不及客愁深，抵得半篙春水。回避。回避。除了相思没趣。
永遇乐 其二 金陵怀古用稼轩京口怀古原韵
作者：刘冰研
朝代：清
体裁：词

残霸河山，苍茫犹是，劫灰飞处。三月莺花，六朝金粉，被大江淘去。乌衣巷陌，朱桥芳草，尚有斜阳留住。最伤心，后庭一曲，至今犹怨擒虎。南朝堪笑，江山半壁，弃掷中原不顾。白雁声酸，黄龙谁饮，惨澹台城路。东林星散，孤城潮打，卷起西风鼙鼓。谩重问，秦淮春去，蒋山叹否。
白下旅怀寄杨云史
作者：刘冰研
朝代：清
体裁：七言律诗

笛声吹断秣陵秋，重访秦淮水上楼。岁月何曾留马齿，风尘早已污貂裘。灯边红袖三生梦，槛外青山六代愁。国自兴亡谁管得，海棠花下按扬州。
金缕曲·歌筵赠香兰
作者：刘冰研
朝代：清
体裁：词

真个销魂否。把扬州、二分明月，妙传樱口。解唱江南肠断句，我亦词场昆丑。怎禁得、晚妆时候。听取琵琶衫更湿，看啼痕、点点青衫透。花影下，灯如豆。江湖法曲飘零后。慨天涯、同嗟沦落，风弦尘酒。见惯司空心己醉，人比黄花还瘦。谩说是、何堪依旧。梦里吴淞曾话雨，笑柔情、又系秦淮柳。诗句在，看罗袖。
金陵感旧
作者：刘冰研
朝代：清
体裁：七言律诗

离宫谁唱雨霖铃，萧瑟芜城灌莽腥。蒋尉莺花付啼鸟，秦淮灯火化流萤。二分明月千家哭，一发残山六代青。回首铜驼秋草里，垂杨终古不堪听。
游慧湖有感
作者：刘凡
朝代：清
体裁：五言律诗

昔日趋庭暇，东湖执杖随。乘凉教腐史，对客诵新诗。海浅乾坤老，风悲日月驰。曾经行坐处，难禁泪痕滋。
白蟹泉与潘道士夜坐二首·其一
作者：刘凡
朝代：清
体裁：七言绝句

匹马沿溪日影迟，人家过尽见茅茨。梅花屋角如相待，短短篱边露一枝。
白蟹泉与潘道士夜坐二首·其二
作者：刘凡
朝代：清
体裁：七言绝句

踏月听泉霜满襟，犬声如豹出深林。归来孤磬炉烟细，销尽嵯峨一寸心。
将抵建郡
作者：刘凤纪
朝代：清

舆中忽听建昌音，此日还乡百虑侵。衣紫已虚今世望，焚黄莫慰九原心。穷愁恨逐风前起，感愤诗从月下吟。曾是儿时游吊处，茫茫烟水渺难寻。烽火移家各一方，他乡翻觉胜家乡。昔年奔走同辛苦，此日亲朋半死亡。孰肯预为身后计，那堪回忆少年场。繁华历尽风情减，况复苍苍两鬓霜。
将抵建郡·其一
作者：刘凤纪
朝代：清

舆中忽听建昌音，此日还乡百虑侵。衣紫已虚今世望，焚黄莫慰九原心。穷愁恨逐风前起，感愤诗从月下吟。曾是儿时游吊处，茫茫烟水渺难寻。
将抵建郡·其二
作者：刘凤纪
朝代：清

烽火移家各一方，他乡翻觉胜家乡。昔年奔走同辛苦，此日亲朋半死亡。孰肯预为身后计，那堪回忆少年场。繁华历尽风情减，况复苍苍两鬓霜。
晚眺
作者：刘凤纪
朝代：清

何处蒲牢送夕晖，一声催得老僧归。随身不必游龙恃，薄暮犹多野马飞。枯树含生仍寂寂，墟烟将散故依依。风光毕竟江南好，二月春深试袷衣。
月夜闲步
作者：刘凤纪
朝代：清

呼吸直通天，星晨落眼前。钟声随月度，铃韵抱风圆。笔墨余生老，头颅故国缘。还家如有梦，郑重五更眠。
挽郭嵩焘联
作者：刘凤苞
朝代：清
体裁：联

邺侯是唐代名臣，叹衣披一品，骨抱九仙，仅作山中宰相；傅说为商家良弼，痛泪落琼瑰，身骑箕尾，空瞻天上神仙。
义园联
作者：刘凤诰
朝代：清
体裁：联

逝者如斯夫；掩之诚是也。
冬初望湖上
作者：刘凤诰
朝代：清

半面林湖瞰我扉，荷枯柳秃送秋归。年成大好螺蚶富，月色微明雁鹜稀。十丈楼高钟不打，一条城近带如围。商量破却清斋可，粗喜新寒壮酒威。
分宜龙母庙联
作者：刘凤诰
朝代：清
体裁：联

以孝通天，龙之为灵昭昭也；其功在水，神之格思洋洋乎。
归途
作者：刘凤诰
朝代：清

春到南天雪不飞，关山落落壮心违。久无雁过书难得，五见梅开客始归。老屋杉篁寒色健，故园菘芥晚烟肥。还乡富贵惭何有，且试斑斓莱子衣。
挽吴锡麟联
作者：刘凤诰
朝代：清
体裁：联

正味在文章，凡识字人同一哭；清风论出处，拟私谥者定何辞。
挽彭元瑞女联
作者：刘凤诰
朝代：清
体裁：联

名父名翁名女士；大贞大孝大完人。
文昌庙联
作者：刘凤诰
朝代：清
体裁：联

帝乃诞敷文德；天之报施善人。
浙江学使署联
作者：刘凤诰
朝代：清
体裁：联

使节壮湖山，东南坛坫；文光拱奎璧，咫尺宫墙。
浙江学署大堂联
作者：刘凤诰
朝代：清
体裁：联

使节壮湖山，东南坛坫；文光拱奎壁，咫尺宫墙。
渡鄱阳湖
作者：刘凤诰
朝代：清

茫茫左蠡去帆齐，吴楚东南望转迷。落日一丸平野尽，寒云四面大湖低。江潮断绝蛟鼍失，风叶纤疏雁鹜栖。此地自来？？满，时清万古息征鼙。
渡鄱阳湖
作者：刘凤诰
朝代：清
体裁：七言律诗

茫茫左蠡去帆齐，吴楚东南望转迷。落日一丸平野尽，寒云四面大湖低。江潮断绝蛟鼍失，风叶纤疏雁鹜栖。此地自来𦩷𦪇满，时清万古息征鼙。
登黄鹤楼
作者：刘凤诰
朝代：清

东下万里水，此山横一楼。岷峨大江堑，汉沔古时州。仙者已黄鹤，野人空白鸥。吾将携铁笛，吹破四天秋。太白神仙谪，骑龙任去来。如何鹦鹉句，移到凤凰台。天地豁双眼，江山归一才。时平烽传绝，楚塞跨雄哉。
登黄鹤楼·其一
作者：刘凤诰
朝代：清
体裁：五言律诗

东下万里水，此山横一楼。岷峨大江堑，汉沔古时州。仙者已黄鹤，野人空白鸥。吾将携铁笛，吹破四天秋。
登黄鹤楼·其二
作者：刘凤诰
朝代：清

太白神仙谪，骑龙任去来。如何鹦鹉句，移到凤凰台。天地豁双眼，江山归一才。时平烽传绝，楚塞跨雄哉。
自题联
作者：刘凤诰
朝代：清
体裁：联

三年奔走空皮骨；万古云霄一羽毛。
薜荔馆联
作者：刘凤诰
朝代：清
体裁：联

四面荷花三面柳；一城山色半城湖。
贺某人80寿联
作者：刘凤诰
朝代：清
体裁：联

十一月十一日；八千春八千秋。
赠赵象庵联
作者：刘凤诰
朝代：清
体裁：联

只以菊花为性命；本来松雪是神仙。
过复亭联
作者：刘凤诰
朝代：清
体裁：联

过也如日月之食焉；复其见天地之心乎。
雪后蒋伯生诸君子邀往湖上看月
作者：刘凤诰
朝代：清

一湖冻玻璃，月夺雪色白。照天八百里，岳气混溟泽。蛟龙蛰冬穷，那敢吞素壁。众阴呀然开，冰骨几欲坼。森森古东州，万物谢雕画。木叶风以尽，荒岸送萧槭。我来始秋䖅，荷苇删所积。颠倒南山影，屈注济水脉。谓是矜乍见，莫便穷姽婳。兹焉卜三年，临湖住官宅。半奁青铜镜，早晚鉴几席。红情伫花溪，绿意及柳陌。美景宜可常，岁寒倍相惜。近旬雪弥天，呼月来咫尺。空明互激射，清濯肝与膈。翻笑湖主人，拉为看湖客。君子有酒浆，并坐乐今夕。齐菘嫩甲剪，汶鱼细鳞擘。杯行勿逡巡，一举轰系百。三更殷钟鼓，衣袂冷侵迫。策我羸马归，回首湖不隔。佳境托邂逅，古怀话畴昔。明晨约登楼，看此雪中迹。
题黄鹤楼
作者：刘则傅、王开福
朝代：清
体裁：联

坦腹养天机。想当年笛韵梅花，唤醒红尘多少梦；仙踪留鄂渚。喜今日波恬江汉，重兴黄鹤几层楼。
题吴希周百蝶图
作者：刘功杰
朝代：清

缕就金丝簇额边，裁成玉版挂腰前。当年杂入庄周梦，栩栩蘧蘧正杳然。
挽曾国荃联
作者：刘劭安
朝代：清
体裁：联

天生李晟为唐社，倚畀犹新，复那堪箕尾苍凉，百战湖山留眼底；我如凿齿遇桓公，追随已晚，尚亲见河汾歌泣，万家尸祝似江南。
偶成
作者：刘匪居
朝代：清

一卷残书一榻风，萧萧竹影是墙东。囊中有句才非鬼，字里逢仙愿作虫。刺绣十年饥季女，锄云半亩老庞公。何当众稚轩渠笑，向我频呼失马翁。
财神庙联
作者：刘华东
朝代：清
体裁：联

昧昧我思之，伤者贫也；仆仆亟拜尔，彼何人斯？
丁景吕南游索书与梅村师闻师连举三子却寄
作者：刘友光
朝代：清
体裁：七言律诗

哀绪三眠柳渐酣，绿经江北更江南。门余三尺淹留雪，野坠同时痛哭簪。贫已无家依独树，春犹遣兴到双柑。门生老去诸儿稚，醉后何人可举篮。
寄方密之
作者：刘友光
朝代：清
体裁：五言律诗

家破贫非累，忧深寇未平。避人空下泪，绝口不谈兵。桐向秋辞碧，门临溪转清。月明思汝别，舞袖遍琴筝。
寄旧令朱汉臣
作者：刘友光
朝代：清
体裁：古风

莲勺秦时月，水色碧于玉。中有焚鱼人，临轩濯双足。兰芽宛中央，妙技能刻鹄。溯洄望蒹葭，凄怆乱心曲。我有一亩宫，三径殊局促。君昔抱琴来，亲见山水渌。桑麻蔼轮蹄，箫管转华烛。桑扈托晨风，翱翔啄我粟。墉壑何萧条，蚕盆亦不浴。丁男鬻已尽，寡妻犹岸狱。安得旧雨来，击鼓洗桎梏。
将入闽寄故人王而农
作者：刘友光
朝代：清
体裁：五言律诗

飘零吾久矣，离乱欲何之。愁绝遥天暮，哀余斫地悲。南音同在耳，西爽独支颐。相见情无限，何能尽所思。
挽画僧采石
作者：刘友光
朝代：清
体裁：七言绝句

黄金锁断薰风起，青草年年面上生。最是春来无限憾，牡丹深处哭王耕。
秋阴寄王山长
作者：刘友光
朝代：清
体裁：五言律诗

一寸心中地，容忧竟万端。树凉蝉命促，虫苦蓼荫寒。蒿里观狐穴，桃花忤钓竿。梦中师竹在，落叶满长干。
代挽潘沂苇联
作者：刘可毅
朝代：清
体裁：联

惟公多豪举，植弱锄强，宰肉能均，赍志未当天下事；而我就衰年，酒销花歇，热腔贮泪，重泉应有故人知。
壬辰十二月最初以阴雪未作秣陵游予亦膏车不发
作者：刘可毅
朝代：清

黄子本名士，论交四海多。轻帆破冢出，瘴疠夕阳多。斗酒腹犹痛，长途悲作歌。故乡好风物，相见未蹉跎。我去瞻园久，三年草又繁。空廊还纳月，穿树不知门。白下旧宾主，青衫新弟昆。与君期岁晚，飞雪傥论文。
壬辰十二月最初以阴雪未作秣陵游予亦膏车不发·其一
作者：刘可毅
朝代：清

黄子本名士，论交四海多。轻帆破冢出，瘴疠夕阳多。斗酒腹犹痛，长途悲作歌。故乡好风物，相见未蹉跎。
壬辰十二月最初以阴雪未作秣陵游予亦膏车不发·其二
作者：刘可毅
朝代：清

我去瞻园久，三年草又繁。空廊还纳月，穿树不知门。白下旧宾主，青衫新弟昆。与君期岁晚，飞雪傥论文。
挽叔达甫联
作者：刘可毅
朝代：清
体裁：联

岁在子而遭吾伯丧，岁在戌而遭吾父丧，岁在丑而遭吾叔丧，独灵光鲁殿岿然，胡竟风霜陨中寿；客于汴者前三月返，客于沪者前三旬返，客于都者前三日返，惟淮浦片帆未莅，何堪雨雪泣归途。
挽庄怡孙联
作者：刘可毅
朝代：清
体裁：联

清才妙墨世无双，怜君运蹇中年，小别竟传客死；京国乡关欢不再，惟尔目空余子，久要独见平生。
挽陆子受观察联
作者：刘可毅
朝代：清
体裁：联

仕宦所至有声，论生平幼学壮行，功名尤蹇；子孙已贻之德，祝人世缘空障尽，夫妇皆仙。
赠叶友松联
作者：刘可毅
朝代：清
体裁：联

但纵高吟开醉胆；静嫌对奕动机心。
赠某君联
作者：刘可毅
朝代：清
体裁：联

秋风古道题诗瘦；落日平原纵马豪。
赠某联
作者：刘可毅
朝代：清
体裁：联

脱略公卿，跌宕文史；抑扬人杰，雕绘士林。
赠翁佩孚联
作者：刘可毅
朝代：清
体裁：联

城西风雨老树立；夜半星月玄谈生。
赠金武祥联
作者：刘可毅
朝代：清
体裁：联

天禄琳琅，异书坐拥；风流儒雅，吾乡人师。
赠金武祥联
作者：刘可毅
朝代：清
体裁：联

角巾偶归，暨阳湖畔；高歌未已，白石山中。
宿迁道中
作者：刘台斗
朝代：清

江南烟色远凄迷，徐泗春山黛色齐。一夜东风芳草绿，千家淮水夕阳低。疲驴破帽三年客，茅屋昏镫五夜鸡。谁识同时旧年少，退朝飞盖赤城西。
挽舒梦兰妻李湘弦联
作者：刘台斗
朝代：清
体裁：联

家有诗仙，惜到处名山，未能偕隐；身常礼佛，觉往生净域，确有明征。
郡城送诸兄弟北归昔年此日别汪容甫处
作者：刘台斗
朝代：清

一片离人月，年年此渡头。秋风吹过客，落叶上行舟。别梦怜今夕，歧途感旧游。寒江呜咽水，不向故乡流。
郡城送诸兄弟北归昔年此日别汪容甫处
作者：刘台斗
朝代：清
体裁：五言律诗

一片离人月，年年此渡头。秋风吹过客，落叶送行舟。别梦怜今夕，岐途感旧游。寒江呜咽水，不向故乡流。
玉钩斜
作者：刘含
朝代：清
体裁：七言绝句

青青芳草玉钩斜，尚说前朝帝子家。无数香魂招不起，春风吹遍野棠花。
丁酉七月过新乐悬感怀
作者：刘启秀
朝代：清

官道斜阳驿骑驰，道傍茅舍半啼饥。三年试向心头想，几事能当去后思。河水急于前渡日，人情浓是再来时。漫劳父老相迎送，惭负吾民应自知。
以诗代柬邀鲁南庄过话
作者：刘启秀
朝代：清

春色眼中尽，春心当奈何。禅房清磐罢，竹叶雨声多。幽梦晓初醒，前池风自波。论诗如有兴，命驾此时过。
寄沈诚斋少府
作者：刘启秀
朝代：清

中酒狂歌对赏音，平生不改薜萝襟。情多每赋怀人句，官小常存报主心。药饵散完庭悄悄，鹭鹚飞下院阴阴。此时无事应思我，远树微茫江雾深。
游东竺庵
作者：刘启秀
朝代：清

行行水石间，曲径入东竺。轻风散朝岚，可以纵远目。闲云堕粉白，古松凝黛绿。盘山云三盘，其势似未足。众水无心流，屈曲同赴谷。远翠若有情，霏微落春服。桃源异人间，霄汉上樵牧。僧徒疏礼数，野态侪麋鹿。沙鸡啄斋堂，松鼠穿佛屋。一晌坐云山，三斗扑尘俗。忽悟身世间，何曾有荣辱。悠悠天地宽，吾心自局促。昨日山下人，闲愁几万斛。今日山中客，洒然脱羁束。
哭书麟大侄·其一
作者：刘咏
朝代：清
体裁：七言律诗

几度音书款竹篱，伤心竟赋玉楼词。文章有鬼鹃声急，时命无天雁影迟。暖阁春深怜去马，夕阳秋老泣归輀。铮铮行辈还能几，风雨何堪葬一枝。
哭书麟大侄·其二
作者：刘咏
朝代：清
体裁：七言律诗

道南心许仲容贤，兰树森森总枉然。铁笛舒声双鹤迥，玉虬七尺一棺便。梦中草色江南路，水底功名岱北天。从此青箱成废坠，黄花满地锁寒烟。
漫兴
作者：刘咏
朝代：清
体裁：七言绝句

疏篱衰草伏荒鸡，风剪霜林叶叶西。立尽残阳无一语，暮云寒压雁声低。
赠隐者
作者：刘咏
朝代：清
体裁：七言律诗

桑麻泄泄蝶籧籧，检点身心乐有余。十亩晚禾乘月获，一庭名药带云锄。天晴着屐看山瀑，夜静焚香读道书。尘世是非慵不管，浊醪方熟菊方舒。
隐吟四首·其一
作者：刘咏
朝代：清
体裁：七言绝句

我是江湖老散人，资无十日亦精神。笔床柴灶生涯足，更有梅花不厌贫。
隐吟四首·其三
作者：刘咏
朝代：清
体裁：七言绝句

黄金台畔雨苍凉，游子何心恋帝乡。死却儿驹内未买，燕人犹自诧昭王。
隐吟四首·其二
作者：刘咏
朝代：清
体裁：七言绝句

空负才情第一流，功名误尔葬荒邱。从今收拾残书籍，焰不秦王死不休。
隐吟四首·其四
作者：刘咏
朝代：清
体裁：七言绝句

北望长安泪满框，南来飞燕已无双。天涯地角伤心句，千古流传十二郎。
云骧阁落成
作者：刘喜海
朝代：清

九龙蟠屈卧秋山，松径云深掩竹关。双塔夕阳烟树渺，一桥波影鹭鸥间。多君樽酒牵离绪，迟我梅花索笑颜。结构初成供远眺，记游回溯绍兴间。
崇庆牧常公殉节诗
作者：刘嗣焕
朝代：清

大义了然气自充，迄今劲节著辽东。捐躯不比轻生辈，报国常存烈士风。像肖浣溪崇礼意，名留紫阁慰精忠。当年惠政原无价，痛彻崇山昔岭中。
一剪梅
作者：刘嗣绾
朝代：清
体裁：词

七尺风帘漾水纹。画里湘君。镜里文君。朝来怕看石榴裙。酒湿三分。泪湿三分。尽眼征帆挂夕曛。雁也离群。人也离群。潇潇暮雨过江闻。郎是行云。妾是停云。
一剪梅
作者：刘嗣绾
朝代：清
体裁：词

过尽长堤更短堤。柳外莺啼。花外鹃啼。玉鞭笑指路仍迷。携手楼西。分手桥西。九十春光醉似泥。唱到青溪。梦到梁溪。天涯心事不堪题。明日归期。今日行期。
一萼红·为手山题殿春词册
作者：刘嗣绾
朝代：清
体裁：词

甚园池。一丛艳影，烘出冶游时。蓝尾杯深，绿腰拍缓，泥他青鬓丝丝。弹与几痕清泪，怪轻红不上旧花枝。却怨丰台，将离时节，梦也参差。雨叶烟条何许，忽从君画里，枨触相思。秋眼都慵，冬心独抱，伤春空忆微之。依约当初庭院，问寒云楼角傍谁痴。只合玉盘盛露，洗尽燕支。
一萼红·灯花
作者：刘嗣绾
朝代：清
体裁：词

坐灯边。正一花如豆，人意剧堪怜。风幔摇青，雨窗罨碧，绛纱影里游仙。约略认、葡萄小髻，怕深更、愁拥不成眠。料得今番，敲残玉局，掷到金钱。最是谢娘帘阁，记笼灯双笑，恰照齐肩。心字浓熏，眉图澹扫，风光可似从前。便多少、红围绿晕，怅隔重、春梦夜如年。索向断无人处，伴过炉烟。
一萼红·蔡浣霞《湖楼烟雨图卷》
作者：刘嗣绾
朝代：清

倚楼窗。甚迢迢波影，绿到旧湖乡。界白成烟，飘青作雨，抵他半幅潇湘。知耐了、多番吟眺，只留双、冷眼付鸳鸯。十二真珠，捲来天际，应怕思量。我亦梦魂飞去，便山腰水尾，都是回肠。鹭顶千丝，鸥心一点，等闲逗起凄凉。拟准备、风前蓑笠，问故人、几个在渔庄。空对桃花潭色，忆著汪郎。
一萼红·蔡浣霞湖楼烟雨图卷
作者：刘嗣绾
朝代：清
体裁：词

倚楼窗。甚迢迢波影，绿到旧湖乡。界白成烟，飘青作雨，抵他半幅潇湘。知耐了、多番吟眺，只留双、冷眼付鸳鸯。十二真珠，捲来天际，应怕思量。我亦梦魂飞去，便山腰水尾，都是回肠。鹭顶千丝，鸥心一点，等閒逗起凄凉。拟准备、风前蓑笠，问故人、几个在渔庄。空对桃花潭色，忆著汪郎。
三台令
作者：刘嗣绾
朝代：清

红豆。红豆。知否别来人瘦。月明何处秦声。肠断墙头雁筝。筝雁。筝雁。记得那回相见。无语。无语。门掩一庭春雨。峭寒帘幕沉沉。银烛烧时夜深。深夜。深夜。又是海棠花谢。
三台令·其一
作者：刘嗣绾
朝代：清
体裁：词

红豆。红豆。知否别来人瘦。月明何处秦声。肠断墙头雁筝。筝雁。筝雁。记得那回相见。
三台令·其二
作者：刘嗣绾
朝代：清
体裁：词

无语。无语。门掩一庭春雨。峭寒帘幕沉沉。银烛烧时夜深。深夜。深夜。又是海棠花谢。
东风第一枝·咏醉杨梅
作者：刘嗣绾
朝代：清
体裁：词

鲁酒香浓，吴盐色艳，为他红友倾倒。解酲独夜心情，消渴几生怀抱。君家味好，只病齿、人来应晓。倩杨妃、笑语梅妃，一骑荔支休恼。记旧日、湖天放棹。堆鹤顶、船头多少。愁他肌粟生寒，累我唇朱看饱。柔乡何处，且办取、醉乡同老。待明朝、分配黄柑，领袖洞庭春早。
两同心·冬蕉
作者：刘嗣绾
朝代：清
体裁：词

送潇潇雨，留得冬心。阁外响、借来春梦，砌旁路、滴碎秋阴。难忘处，一卷芳筒，绿字愔愔。天际何处归簪。敲过疏砧。叹扇影、空将风拆，问书信、只分更深。窗前意，拚个无聊，对雪沉吟。
临江仙
作者：刘嗣绾
朝代：清
体裁：词

团扇不随烟雾去，有人鹤背相招。银河清浅夜迢迢。一痕新月，还似古时娇。记得元坛携手日，仙姝多半垂髫。碧城回首梦无聊。嫩凉如水，吹断紫云箫。
临江仙·猫
作者：刘嗣绾
朝代：清
体裁：词

绣倦春闺谁伴取，红氍日暖成堆。炉边叉手任相猜。金猊从唤住，玉虎罢牵回。刚是牡丹开到午，亭阴尽好徘徊。几番移梦下妆台。买鱼穿柳去，戏蝶踏花来。
临江仙·秋尽日泛湖
作者：刘嗣绾
朝代：清
体裁：词

湖水不知花片恨，和云流梦迢迢。红泥亭子赤阑桥。碧山如画，一曲一停桡。忆著年时曾被酒，座中吹暖琼箫。秋边欲与破无聊。人如秋远，秋去更谁招。
临江仙·稻田听水
作者：刘嗣绾
朝代：清
体裁：词

万绿平畦堆罢亚，门前看饮吴牛。烟横雨直不曾休。水田凉处，人影澹于鸥。泉韵泠泠高枕好，当时我记清游。思量多半恨扁舟。五湖归梦，飞破稻香秋。
临江仙·竹帘
作者：刘嗣绾
朝代：清
体裁：词

翡翠双双鸣不断，湘天剪取吟窝。此君潇洒定如何。春情三月雨，残梦一重波。依约玉人亭院冷，如今只长烟莎。夜明空说卷秋河。旧时风骨减，著处泪丝多。
临江仙·竹帘
作者：刘嗣绾
朝代：清

翡翠双双鸣不断，湘天剪取吟窝。此君潇洒定如何。春情三月雨，残梦一重波。依约玉人亭院冷，如今只长烟莎。夜明空说卷秋河，旧时风骨减，著处泪丝多。
二郎神
作者：刘嗣绾
朝代：清
体裁：词

丝风丝雨，更堆上、一天丝柳。认门巷条条，玉人何处，閒杀落花如绣。卷起梨云无重数，刬地里、怕和春瘦。试验取春衫，红都退了，泪痕淹透。分手。孤舟去也，见时难又。怪楚梦飞来，昨夜峰头，偏与眉间添皱。燕燕掌中，虫虫心上，容得几多僝僽。怕量尽、天际春江，载去离愁难够。
八声甘州·题姜松泉春水图
作者：刘嗣绾
朝代：清
体裁：词

捲湘帘如画正梅天，细雨罨江城。是红泥亭下，尺书烹鲤，斗酒听莺。说与图中仙侣，此景最分明。拖出一湾绿，柔橹微行。指点吴淞江上，想君家门外，春水初生。问碧云乡里，甚日是归程。怕归来、重寻白石，负年时、二十四欧盟。安排与、松陵社好，添个诗名。
八声甘州·题绣像浣纱图幅
作者：刘嗣绾
朝代：清
体裁：词

织鲛绡一幅怪针神，夺过夜来工。是西家村上，天然图画，出水当风。洗罢茜裙归去，人影乱流中。惆怅淩波袜，只似惊鸿。依旧春衫白苧，想当初妙舞，冠绝娃宫。恨苏台沼后，网得五湖空。待丁宁、越溪儿女，更买丝、绣出小莲红。凭乞与、裁成花骨，别倩纱笼。
减字木兰花
作者：刘嗣绾
朝代：清
体裁：词

楚山一带。点点伤心低似黛。细雨孤篷。春是愁中是梦中。云波忽捲。却望江南天样远。折得梅花。人在潇湘水上家。
减字木兰花
作者：刘嗣绾
朝代：清
体裁：词

残灯一点。晓梦归来窗半掩。纸帐相思。又是梅花独笑时。春愁如此。絮尽空梁双燕子。问讯鹦哥。帘外轻寒睡得么。
减字木兰花·水仙
作者：刘嗣绾
朝代：清
体裁：词

蒜山葱岭。种出根苗宜玉井。姑射前身。罗袜生来绝点尘。如何湘浦。一卷离骚忘却补。移伴逋仙。清比梅妻更可怜。
减字木兰花·过高邮
作者：刘嗣绾
朝代：清
体裁：词

酒旗风色。写出秦邮天似墨。一样湖波。过得江来绿几多。春寒如许。雁橹声声空外语。响断渔榔。今夜吟魂宿水乡。
凤凰台上忆吹箫·凤仙
作者：刘嗣绾
朝代：清
体裁：词

窗近谈鸡，阑围斗鸭，花丛染出深秋。正满天风露，人下秦楼。生小女儿心性，抛清泪、都上钗头。低徊处、宫纱系臂，一样绸缪。风流。是谁弹指，怅红雨飘零，弦上难收。问麻姑仙爪，得几生脩。莫便丹砂空掷，还须待、羽客来游。殷勤记、求凰曲好，别谱閒愁。
凤凰台上忆吹箫·题余澹心《板桥杂记》后
作者：刘嗣绾
朝代：清
体裁：词

北里空谈，东华倦录，金陵十六重楼。数一编旧话，裙屐风流。寂寞幽兰居士，消磨了、几许閒愁。教珍重、断缣零素，箫谱重修。休休。板桥西去，看早晚栖鸦，催送残秋。怅梅根渚畔，桃叶湾头。今夜孤灯剪罢，青箱卷、属付谁收。拚痴坐、繁霜罗幕，自擘箜篌。
剪湘云·莲蓬人
作者：刘嗣绾
朝代：清
体裁：词

翠盖扶头，红心彻底。讶独立斜阳，解散罗髻。香粉空来浑似梦，镜里天然梳洗。向秋江、脱却藕丝裳，换绿衣黄里。谁念的的圆期，亭亭竟体。有碧玉回身，掌上堪比。一夜飞蓬搔首恨，隔浦西风吹起。待空房、重与结同心，配井梧连理。
卖花声·为翁星原书美人镜影
作者：刘嗣绾
朝代：清
体裁：词

风色怨飞花。镜里盘鸦。曲阑干角路斜斜。莫向影娥池上立，流去铅华。花底艳朝霞。唱出双丫。风光约略孟珠家。曾是别来三里雾，隔几重纱。
南乡子
作者：刘嗣绾
朝代：清
体裁：词

春事已阑珊。一两青鞋倦往还。记得故园风景好，凭阑。荠菜花儿单布衫。兀自掩柴关。芳草无多忍再删。却借一鞭楼上指，君看。绿遍江南岸岸山。
南乡子
作者：刘嗣绾
朝代：清
体裁：词

踏叶爱疏林。学得寒蝉断续吟。眼见黄花都是泪，休簪。绿鬓如侬也不禁。湖水隔伤心。背却西风忍独寻。欲把一杯遥酹与，休斟。今日霜枫醉得深。
南乡子·萱花
作者：刘嗣绾
朝代：清
体裁：词

艳绝北堂幽。一院黄金散未收。花意不知儿女苦，风流。笑看邻姬插上头。结佩最宜秋。只怪萧郎爱远游。记得常言名字好，忘忧。可要生儿似莫愁。
南歌子·蜘蛛
作者：刘嗣绾
朝代：清
体裁：词

绣幕牵愁早，珠栊送喜迟。画檐留住几多时。好待落花风里、网西施。密意嫌蚕巧，机心笑蝶痴。泥他织女诉相思。乞取玉钗低罥、一丝丝。
南浦·咏烟草
作者：刘嗣绾
朝代：清
体裁：词

湘天浓暖，问何年、玉杵捣琼霜。剪取翠茸千缕，分与紫罗囊。别是泥人风味，甚温柔、偏在白云乡。借莲花舌底，春愁一点，著意醉檀郎。回首药栏依旧，恨风前、不度返魂香。约略当初茶梦，留住九回肠。松户竹窗何处，伴清微、诗思袅空廊。待桐君录罢，芭菰小字付青箱。
南浦·题吴枚庵《慢香词》
作者：刘嗣绾
朝代：清
体裁：词

金荃旧谱，有新声、一卷叠珑玲。界出乌丝小字，随意写云屏。拟把红牙低唱，向筵前、拍了又重停。借名香炷就，碧窗影里，消受客灯青。回首吟坛销歇，剩年时、春恨记星星。直待千帆过尽，细数旧旗亭。残月晓风何处，甚天涯、词客各飘零。怕高楼一带，潇湘归雁，有人听。
南浦·题吴枚庵曼香词
作者：刘嗣绾
朝代：清
体裁：词

金荃旧谱，有新声、一卷叠珑玲。界出乌丝小字，随意写云屏。拟把红牙低唱，向筵前、拍了又重停。借名香炷就，碧窗影里，消受客灯青。回首吟坛销歇，剩年时、春恨记星星。直待千帆过尽，细数旧旗亭。残月晓风何处，甚天涯、词客各飘零。怕高楼一带，潇湘归雁有人听。
南浦·题秦端崖先生《寒梅著花未画幅》
作者：刘嗣绾
朝代：清
体裁：词

远天如梦，恁荒寒、点出碧芜村。依约江南归路，昨夜逗春痕。报与枝头消息，问窗前、小立几黄昏。料空山孤鹤，月明无主，独自守柴门。数遍旗亭长短，向天涯、我亦怅离樽。直待东风人日，清怨与同论。纸帐朝来依旧，怪石肠、不似旧温存。莫图中回首，关山容易笛销魂。
南浦·题秦端崖先生寒梅著花未画幅
作者：刘嗣绾
朝代：清
体裁：词

远天如梦，恁荒寒、点出碧芜村。依约江南归路，昨夜逗春痕。报与枝头消息，问窗前、小立几黄昏。料空山孤鹤，月明无主，独自守柴门。数遍旗亭长短，向天涯、我亦怅离尊。直待东风人日，清怨与同论。纸帐朝来依旧，怪石肠、不似旧温存。莫图中回首，关山容易笛销魂。
南浦·鹧鸪
作者：刘嗣绾
朝代：清
体裁：词

黄陵庙口，记图中、挂席醉秋光。不道曲阑相对，烟暝小池塘。付与翠眉低唱，莫唤他、名字恼回肠。正幽斋入梦，数声啼过，袅断鸭炉香。忆著越王台畔，便燕山、嫁了怕思量。又是潇潇暮雨，愁绝竹枝腔。听说行还不得，恨相逢、只话楚天长。看江头飞去，夜来卵色破潇湘。
卜算子
作者：刘嗣绾
朝代：清
体裁：词

叠就碧云笺，小立閒阶甃。淡绿春山一段眉，窣地风吹皱。不见旧檀奴，水墨空盈袖。绣个如来供榻旁，消受炉烟瘦。
卜算子
作者：刘嗣绾
朝代：清
体裁：词

风露下秦楼，一径花阴滑。回首梧桐月又西，小刬香阶袜。鸾镜傍妆台，自理青丝发。蓦地相逢无一言，留作相思札。
双双燕·杏花
作者：刘嗣绾
朝代：清
体裁：词

红楼十里，正春雨江南，笛家初谱。卖花声远，唤起一天香雾。好是画中眉妩。早湿上、鬓烟无数。只愁闹过枝头，冷了饧箫粥鼓。悽楚。曲江归路。便回首蓬莱，隔年音阻。庐家梁上，燕子几番低诉。昨夜薄寒偏苦。问沽酒、客来何处。眼看宋玉墙边，吹送绛云尘土。
台城路
作者：刘嗣绾
朝代：清
体裁：词

数声秋雁摇空橹，江湖者番归矣。梧叶风初，蓼花露晚，此处不堪凝睇。曲阑閒倚。只旧梦重寻，软红尘里。如此霜天，萧萧鹤背甚行李。湖乡别来逾远，算山腰水角，清兴谁理。榆社炊荒，秫田酒薄，依旧客愁千里。补萝屋底。问衰柳经秋，可胜眠起。漫数归期，鹊声檐外喜。
台城路
作者：刘嗣绾
朝代：清
体裁：词

楚楼遮断行云晚，江空欲离秋影。情尽桥头，梦来水尾，红入一灯烟暝。湘屏斜整。算彻骨凉宵，几家分领。只隔重山，冷猿啼上绿萝顶。思量旧时庭院，剩年来华发，此恨应省。雁雁筝前，乌乌笛里，况是角声孤引。霜天偏迥。问今夜关河，为谁凄紧。莫更凭阑，酒风吹易醒。
台城路·用莲裳韵为周子春赋
作者：刘嗣绾
朝代：清
体裁：词

相逢约略山南北，定情争说繁簿。义甲弹银，芳庚刻玉，月底曾修箫谱。惊鸿飞度。有湖上人来，一双双数。半面垂杨，晓莺都怨捲帘暮。周郎那时私语。早鸾飘凤泊，准备羁旅。弓印桥头，爪痕阑角，消过几篷春雨。者番图取。便唤起真真，不堪重顾。心字香残，夜深熏得否。
台城路·画眉
作者：刘嗣绾
朝代：清
体裁：词

东君爱仿閒情赋，隔花乍闻娇鸟。梦殢梨云，魂惊絮雪，啼破一天清晓。捲帘未了。讶张敞风流，淡痕谁扫。历历轻圆，数声容易绿窗绕。传言不须步障，有鹦哥学语，相对娇小。选叶安黄，依枝贴翠，新样十番争巧。羽毛多少。向屋角飞来，远山偏好。迟尔雕笼，富春春尚早。
台城路·薛素素牡丹画扇
作者：刘嗣绾
朝代：清
体裁：词

牡丹只买燕支恨，装成断肠宫谱。小叠齐纨，平铺蜀锦，慵向欢场歌舞。儿家心苦。有七孔针新，十眉图古。欲寄朝云，梦中花叶倩谁补。金钗几行姊妹，但听商女曲，各自悽楚。兰草埋香，桃花染血，泪滴蘼芜无数。芳魂何处。只剩粉零烟，一丸黄土。唤起秋风，班姬相对诉。
四字令
作者：刘嗣绾
朝代：清
体裁：词

蕉窗碧笺。苔阶绿钱。梦来曾抱秋烟。是今年去年。秋云扫天。秋河捲帘。有谁同话秋边。算秋虫可怜。
四字令 其一 题吴湘人望湘图
作者：刘嗣绾
朝代：清
体裁：词

湘山暮苍。湘波夕凉。湘帆面面衡阳。有湘人望湘。湘禽几双。湘花几行。湘烟湘雨归航。怨湘天路长。
四字令 其二 题吴湘人望湘图
作者：刘嗣绾
朝代：清
体裁：词

湘兰正芳。湘荷又香。湘夫人是同乡。对湘亭晚妆。湘帘画廊。湘屏曲房。添他湘管床床。写湘中九章。
声声慢
作者：刘嗣绾
朝代：清

桥霜断白，沟水馀红，分明影到秋边。脉脉阑干，碧城十二遥连。湘蛾倚残清晓，问人间、昨梦何年。从头认，说黄絁，人道翠帔游仙。记得宫莺啼处，尽垂杨、世界抱月飘烟。山绿如眉，等闲吹堕楼前。三生纵寻箫谱，怕东风、不暖瑶天。重唤起，白门乌、飞上四弦。
声声慢·题胡梦湘梦游图，图记秋影楼旧游事也
作者：刘嗣绾
朝代：清
体裁：词

桥霜断白，沟水馀红，分明影到秋边。脉脉阑干，碧城十二遥连。湘蛾倚残清晓，问人间、昨梦何年。从头认，说黄絁入道，翠帔游仙。记得宫莺啼处，尽垂杨世界，抱月飘烟。山绿如眉，等閒吹堕楼前。三生纵寻箫谱，怕东风、不暖瑶天。重唤起，白门乌、飞上四弦。
声声慢·题陈最斋读书秋树图
作者：刘嗣绾
朝代：清
体裁：词

据梧舒啸，选石弹棋，萧閒好个山庄。昨夜秋声，是谁写出欧阳。安排笔床书卷，尽今番、消受轻凉。凭问讯，有几多佳句，分付寒螀。惆怅故园千里，向青灯孤馆，各自思量。画里相逢，细看不似西堂。墙阴愿分一角，但朝朝、扫地焚香。吟坐久，任吹来、风叶半床。
壶中天·吴香竺自粤东转饷南来，相遇邗江，属题春帆细雨图，即送其由浙旋粤
作者：刘嗣绾
朝代：清
体裁：词

海天渌处，被生绡剪到，一帆云气。分得清淮襟带色，谁识个中仙吏。沧月装书，江风载酒，小占閒滋味。竹西歌吹，虹桥迟尔同倚。绝忆莺脰吟红，鸳心浴碧，亭长金风记。今雨乍浓天外墨，堆上故山双髻。柳驿人疏，梅关雁杳，客兴方摇曳。夜来凉梦，不知流过滩未。
壶中天·牡丹
作者：刘嗣绾
朝代：清
体裁：词

霞天锦障，看翩翩鹿女，踏花来矣。昨夜东皇亲结束，堆出镜中新髻。蓝尾空长，绿腰太瘦，合是君家婢。纷纷姚魏，阿谁小字亲记。最忆亭北风流，清平草罢，声许青莲倚。今日贫家池馆冷，买得一壶春未。雾眼慵看，风魂欲堕，愁绝阑干地。朝云梦远，不知彩笔谁寄。
夏初临·青豆
作者：刘嗣绾
朝代：清
体裁：词

桑熟蚕初，笋生燕后，豆畦才见连枝。小字青青，何如梅子圆时。筠蓝唤卖吴娘，爱春葱、一束亲持。芳心的的，比他红艳，别样相思。凉棚回首，灯火丛中，清霜剪剪，暮雨丝丝。山南采得，寻常风味参差。除是秋知。配鸡头、腻滑流匙。尽然箕。釜中休泣，重赋新诗。
夜行船
作者：刘嗣绾
朝代：清
体裁：词

风帆剪破江流碧。界长空、一条飞白。月色犹新。滩声依旧，断岸客愁千尺。柔橹咿哑谁听得。高歌小坐危樯侧。鹤过江来，雁横天去，不见羽衣吹笛。
天仙子·米楼自楚中归属题莲衣卷
作者：刘嗣绾
朝代：清
体裁：词

落尽莲衣红十里。鸳鸯梦冷秋烟里。有人天际荡舟来，愁不已。西风起。月明夜弄潇湘水。
婆罗门令
作者：刘嗣绾
朝代：清
体裁：词

朝来认、是潇湘色。暮来认、不是潇湘色。报道潮生，重添缆、江亭侧。鸦几点，流水空萧瑟。天寒者般恻恻。做春阴一带昏于墨。楚人门巷条条记，回首处、早水隔山隔。高楼天半，离恨千尺。尽眼风波，此际谁管江南客。立断垂杨陌。
婆罗门引·菩提纱经册
作者：刘嗣绾
朝代：清
体裁：词

佛龛月影，坐来只隔一重纱。不知鹫岭天涯。分得贝多叶叶，弹指与拈花。正声闻几许，细字横斜。非耶是耶。笑彼岸、望昙华。照到圆灯梦破，异样袈裟。方空何限，即此是、禅悦小名家。依树底、当数恒沙。
子夜歌
作者：刘嗣绾
朝代：清
体裁：词

枇杷树底留春住。樱桃花底催春去。去住不胜愁。可怜春尽头。清游浑未省。直到春城冷。丝雨画楼垂。玉郎归未归。
少年游
作者：刘嗣绾
朝代：清
体裁：词

栖鸦只在暮江头。点点做成秋。白蘋吹起，绿荷折尽，消得客魂愁。一声雁橹荡烟柔。摇梦下汀洲。眼底天长，眉间地窄，心上几重楼。
少年游·题朱少仙天寒有鹤守梅花照
作者：刘嗣绾
朝代：清
体裁：词

柴门流水占清幽。家在小桥头。翠袖风前，缟衣月下，同梦到罗浮。如今画里相逢处，指点旧林丘。鹤影疑君，花身似我，枉了几生修。
山花子·其一
作者：刘嗣绾
朝代：清
体裁：词

看尽屏间画折枝。茶烟痴坐鬓成丝。愁听隔林双弹响，打莺儿。风雨白杨三太息，烟花红豆两相思。取次阑干閒忆著，立多时。
山花子·其二
作者：刘嗣绾
朝代：清
体裁：词

冷到楼头碧玉箫。春魂一夜不堪招。载得春人同去也，恨兰桡。但觉别情深似海，何当归梦信如潮。一点离心流得到，小红桥。
庆春宫
作者：刘嗣绾
朝代：清
体裁：词

银蒜帘垂，玉葱槛亚，隔年曾见微雪。墙角尘多，篱边石冷，香心寸许堪捻。水仙祠下，想罗袜、淩波话别。空馀粉本，一望亭亭，佩影都彻。花房小劫匆匆，根叶多生，者番清绝。黄淡将吟，绿肥入画，伫待风前成结。移来磁斗，莫便放、簪头易折。春泥拥去，留伴窗纱，岁寒停月。
念奴娇
作者：刘嗣绾
朝代：清
体裁：词

画船如镜，伴离愁、只有一重湘簟。十幅眉图都叠起，早又远山相见。说砚云寒，品茶月小，没计堪排遣。鬓丝珍重，芦花吹去成片。知否此夜萧郎，风漂雨泊，也似秋边雁。妾梦不离江上水，容易断帆如箭。蓼岸霜红，枫亭月黑，特地思量遍。几时归棹，五湖多少依恋。
念奴娇·人日
作者：刘嗣绾
朝代：清
体裁：词

湘屏独拥，为春人、忆著去年今日。最是梅花丰格瘦，伴我寒窗亲切。绿雪研茶，红冰滴砚，冷沁题诗笔。泪痕结就，玉壶一夜吹裂。谁道鸡塞魂飞，雁坡信断，真个伤离别。何况茂陵秋病后，非复酒垆风月。心字香沉，鬓丝烟起，愁对维摩室。许多幽怨，十三弦上低说。
念奴娇·汪均之属题荔支图册内按杨妃生日事
作者：刘嗣绾
朝代：清
体裁：词

图中微笑，似当年、扶荔宫开时候。唐禁也知人病齿，未必杨妃依旧。鼓近催花，车遥掷果，记得长生又。沉香閒倚，添觞恰好深侑。听说万里枫亭，擘笺谱出，芳气沾襟袖。十八娘来风韵好，只是白肥红瘦。南海方甘，东风正苦，一树容消受。萋迷望断，天涯草色谁绣。
惜红衣·藕粉
作者：刘嗣绾
朝代：清
体裁：词

玉井閒评，冰盘细谱，饮香谁数。为捣璚霜，秋来借仙杵。粉郎身世，全不近、个人眉妩。悽楚。待约西家，说空房心苦。轻调翠釜。胜似芙蓉，浓分小钗股。红瓷绿碗，准拟领茶部。素手者番擎出，犹带满汀风露。问青莲舌上，一瓣冷云谁吐。
慢卷紬·舟中望庐山作
作者：刘嗣绾
朝代：清
体裁：词

丝烟飘尽，絮云拥到，误了江南岸。正舵尾垂杨，添幅春帆，消得几程，离情早判。仙侣同谁，美人独自，渺渺成河汉。却隔著屏风，有个匡君，招手天半。船窗卷幔。名山好在香炉畔。放一缕茶烟，碧空篆遍，晴云又被，东风吹断。画里餐霞，吟边剪水，总是閒愁乱。待笑指秋期，溪上莲开，系缆重看。
扬州慢·答董琴南寄怀
作者：刘嗣绾
朝代：清
体裁：词

酒薄催冰，灯深酿雪，空庭恼乱荒鸦。恰故人书到，一笑破梅花。记桥下、春波别后，桥都断了，烟柳空斜。待思量、影事回头，隔几重纱。书帏何许道，药炉伴过年华。便茂苑回黄，芜城惨绿，各自天涯。还恐寒江冻合，今宵梦、流不归家。问晓风、堤畔何人，替拍红牙。
捣练子
作者：刘嗣绾
朝代：清
体裁：词

烟漠漠，雨潇潇。江柳江花出野桥。水驿不知何处宿，东风人日又明朝。
探春令·草堂索句
作者：刘嗣绾
朝代：清
体裁：词

梦香庭院，是谁写出，洗妆风露。恰殢云无影，禁烟有约，管得诗魂住。寻春不道天涯暮。暮春归又误。恁阑干一角，冥冥澹月，照断愁来路。
摸鱼儿·花朝偕青士藕舲泛舟西湖
作者：刘嗣绾
朝代：清
体裁：词

甚东风、湖心亭下，绿波日日吹绉。冷烟疏雨模糊甚，酿出心情如酒。寻渡口。是双桨飞来，恰恰莺啼又。替春僝僽。有一道裙腰，踏青归去，草色总成绣。花生日，记□天涯携手。落花閒趁衫袖。楼头不独春人老，只看春山都瘦。惆怅久。剩一树桃鬟，红到斜阳后。客魂断否。更天际阑干，断无人处，搭住几丝柳。
摸鱼儿·衎石同年将迁居于西城根，宅中有小斋，名之曰雁影盦。余为先填此词
作者：刘嗣绾
朝代：清
体裁：词

望潭心、峰峰回雁，天涯吹落清影。门前橹语摇空响，恰见几行斜整。云外引。正字字、凭虚鸿爪飞还紧。雪泥谁省。是汉帛封来，秦筝弹断，处处更孤迥。长安住，题塔年来渐冷。不知仙掌曾准。近闻户口都流荡，城畔者番消领。归思醒。记江上、衔芦伴侣方凄警。岭旁看岭。想目送天边，心牵塞外。独立到昏暝。
摸鱼子·翡翠
作者：刘嗣绾
朝代：清
体裁：词

爱园亭、玲珑竹桁，文禽真个如画。隔溪初试春衣影，风里阑干低亚。垂钓暇。看戏遍、芳塘一色兰苕借。双飞高下。便翠鬣红鳞，都无猜忌，相对并閒冶。频惆怅，解带风流深夜。鄂君绣被初卸。碧城消息经年断，青鸟甚时来也。桐树罅。约几点、钗头凤子轻盈迓。花开花谢。教隔了帘栊，閒陪女伴，同絮绿窗话。
昭君怨·为李白楼题鸳湖并载图时客扬州
作者：刘嗣绾
朝代：清
体裁：词

打桨碧湖心里。烟雨满楼飘起。鸳梦一时双。嫁文鸯。三十六陂秋浅。七十五亭天远。无奈又西风。忆残红。
昭君怨·桐花
作者：刘嗣绾
朝代：清
体裁：词

一树刺桐休折。金井晓寒亲切。钗朵向人开。凤飞回。淡月朦胧如雪。梦到惺忪时节。梧子不归来。落苍苔。
更漏子·桐阴读书
作者：刘嗣绾
朝代：清
体裁：词

甃云轻，檐雨细。一碧洗桐天气。摊竹几，坐茶坪。嫩凉衣上生。蛩吟院，乌啼馆。秋梦比秋更远。听漏点，和砧声。背灯愁到明。
望江南·其一
作者：刘嗣绾
朝代：清
体裁：词

江南好，生小住清溪。陆子泉争扬子水，黄公涧比白公堤。拣得小园栖。
望江南·其三
作者：刘嗣绾
朝代：清
体裁：词

江南好，春思许平分。翠麓亭前红叶屐，香花桥畔绿萝裙。飞梦碧天云。
望江南·其二
作者：刘嗣绾
朝代：清
体裁：词

江南好，真作画图传。梅里爱寻高士宅，蓉湖閒数丽人船。浓淡总天然。
望江南·其四
作者：刘嗣绾
朝代：清
体裁：词

江南好，游兴倚清酣。学士溪山茶梦阁，舍人诗画竹炉庵。此景占江南。
望湘人·樱桃
作者：刘嗣绾
朝代：清
体裁：词

借嵰霜压树，蜀艳登盘，樱厨风景堪补。袜鞨堆残，珊瑚敲罢，零落绛珠无数。拈不胜圆，写还愁破，三三五五。倚东风、莫打雏莺，留饲小窗鹦鹉。四月江南朝暮。正绿阴青子，有人低诉。算水国相思，红豆抛来应苦。待携翠袖，更停银甲，翻出魏宫新谱。唤白家、樊素重来，一点歌唇轻吐。
木兰花慢
作者：刘嗣绾
朝代：清
体裁：词

插天湖柳碧，浑不管、晓莺愁。早红被香消，翠帘烛散，人下西洲。匆匆几声絮语，怕风吹不到谢桥头。输与瓜皮艇子，绿波双剪江流。休休。眉史记同修。小阁最清幽。便铃语禁花，杵盟负月，悔了绸缪。芳心纵窥团扇，为秦娥箫谱又伤秋。欲倩行云一片，替侬遮断层楼。
木兰花慢
作者：刘嗣绾
朝代：清
体裁：词

轻烟才禁过，堤上路、又清明。讶屐齿红稀，裙腰绿断，负了新晴。山亭。乱堆湿翠，甚朝来、无处著啼莺。剩有几丝风柳，日前也懒逢迎。湖汀。正好丽人行。画里忆倾城。记金粉阳台，深眠浅醉，若个才名。三生。自知分薄，忍凄凉、听到楚江情。欲把红红谱记，屏风不暖鹅笙。
杏花天·芭蕉
作者：刘嗣绾
朝代：清
体裁：词

扇仙风骨玲珑玉。谁移近、小屏山曲。一封书好无人读。镇日里、秋心束。风风雨雨听应足。怪低语、夜窗相续。绿章奏了天都绿。莫也是、弹修竹。
杏花天影·唐栗生菉斐轩有骈杏一株，余为赋此
作者：刘嗣绾
朝代：清
体裁：词

墙东閒画相思影。正春到、文君旧井。一株连理，倩何人管领。只卢家、双燕省。桃根艇。是谁嫁杏。笑此日、东风薄倖。笛声飞过，向红红破暝。怕江南、酒未醒。
桃源忆故人
作者：刘嗣绾
朝代：清
体裁：词

春人占了莺花命。春也似人心性。约略东君初聘。柳色青于鬓。明日阴晴还未定。待燕子、归来相订。欲问天涯芳讯。门外天涯近。
桃源忆故人
作者：刘嗣绾
朝代：清
体裁：词

春衣一桁閒庭院。帘底秋波横满。少个个人来卷。隔了蓬山远。梁尘封处歌声断。归燕双双谁管。欲借玉笙长短。吹得东风暖。
步蟾宫·蛙
作者：刘嗣绾
朝代：清
体裁：词

池塘雨冷青芜国。有两部、新声消得。愁人不耐一更更，直坐到、晓天孤碧。水精宫是神仙宅。怪云里、爬沙还隔。前生识字误来多，笑科斗、半床空觅。
水调歌头
作者：刘嗣绾
朝代：清
体裁：词

我爱徐骑省，歌曲换中书。世间万事戏耳，请看上场馀。三日居然仆射，五日居然京兆，过眼幻乘车。呼我且为马，知子乃非鱼。书咄咄，号左左，悟如如。清风明月无价，此外不关渠。一石淳于也得，一枕淳于也好，其乐总于于。与我周旋久，吾自爱吾庐。
水调歌头 其一 为王海村题湖楼秋思卷
作者：刘嗣绾
朝代：清
体裁：词

是墨是烟水，人说是西泠。不分峰影南北，两扇绿萝屏。蓦见故人题字，都作断霞飞去，鸦点散零星。无数倚楼客，衫上酒风生。湖一面，山一角，尽消停。微云中有佳婿，底事早飘零。二十四堆青冷，三十六湾红退，七十五邮亭。飞雨不知处，龙笛昼冥冥。
水调歌头 其二 为王海村题湖楼秋思卷
作者：刘嗣绾
朝代：清
体裁：词

能听越吟否，请赋浙江潮。平添几许离恨，泪洒旧兰桡。损了西施眉黛，瘦了东阳腰带，红树也魂消。秋鬓已如此，愁照碧迢迢。僧楼磬，酒楼板，画楼箫。借君图里寻遍，烟月太无聊。问讯同盟鸥鹭，亦有相思猿鹤，归梦可能招。依约一声雁，摇橹出三桥。
水调歌头·为田小村催妆
作者：刘嗣绾
朝代：清
体裁：词

江上好风月，秋色在兰房。红云三十六幅，幅幅绣鸳鸯。妾住燕支汇畔，郎宿燕支山下，各自占柔乡。尔汝曲能否，窗外问吴娘。薛家纸，石家黛，宋家香。温家玉镜新制，准备赋催妆。赢得章台人说，明日画眉翻案，京兆是田郎。早晚大欢喜，夫婿入长杨。
水调歌头·寄彦佐兄粤东
作者：刘嗣绾
朝代：清
体裁：词

忆昔送君去，春草谢池隈。归心今夜何处，一十八滩来。说与罗浮梦里，纵使江南路远，翠羽好徘徊。驿使几时到，寄我一枝梅。蛮瘴地，行不得，莫相催。岭云千里万里，怀抱向谁开。见说离宫烟树，只有鹧鸪飞去，问讯可曾回。我欲饮君酒，同上越王台。
水调歌头·寒食过北兰寺
作者：刘嗣绾
朝代：清
体裁：词

一百五寒食，七十二长亭。他乡今日何日，蹋遍乱山青。指点北兰兰若，蓦入影堂深处，画壁昼冥冥。竹外石泉响，中有冷烟停。桑梓忆，松楸恨，恁飘零。孤儿泪洒何许，衰草没遥汀。极目斜阳欲尽，又是晚鸦飞去，点点古愁经。一路纸钱起，鬼火散寒星。
水龙吟·题亦斋丈《环影祠》乐府
作者：刘嗣绾
朝代：清

广寒吹下霓裳，曲中再识春风面。马嵬坡下，香消人去，袜尘犹恋。白发梨园，红牙菊部，一般哀艳。倩雪衣学舞，金衣学语，重翻出，长生殿。当日清平应制，问宫中、几回欢宴。海棠睡足，荔支笑后，梨花泣遍。雨歇零铃，风高羯鼓，旧愁成片。向旗亭唤取，银尊檀板，夜深相见。
水龙吟·题亦斋丈环影祠乐府
作者：刘嗣绾
朝代：清
体裁：词

广寒吹下霓裳，曲中再识春风面。马嵬坡下，香消人去，袜尘犹恋。白发梨园，红牙菊部，一般哀艳。倩雪衣学舞，金衣学语，重翻出、长生殿。当日清平应制，问宫中、几回欢宴。海棠睡足，荔支笑后，梨花泣遍。雨歇零铃，风高羯鼓，旧愁成片。向旗亭、唤取银尊檀板，夜深相见。
江城子
作者：刘嗣绾
朝代：清

筝船酒幔斗娇憨。柳毵毵。燕喃喃。好是绿窗如梦、倚清酣。多少倦游心绪在，眠又起，似吴蚕。尊前唯有旧何戡。味谁谙。恨谁堪。教唱杏花春雨、望江南。回首画屏山六曲，一半是，旧云岚。
江城子·绣凤图为莲裳题
作者：刘嗣绾
朝代：清
体裁：词

春闺线影日初长。莫思量。尽思量。拆得双双紫凤甚心肠。针又欲拈拈又放，须不是，睡鸳鸯。年年苦说嫁衣裳。没猜详。试猜详。要向谁家笛里听求凰。添段回文能织否，封锦字，问苏娘。
江城子·补题彦佐兄十八岁时杏花疏影小照
作者：刘嗣绾
朝代：清
体裁：词

杏花城郭影冥濛。画图中。隔千重。留得笛声，穿破小玲珑。依约鬓丝禅榻畔，吹过了，卌年风。谢池一碧倩尘封。梦无踪。太匆匆。我亦观河，面皱怕相逢。弹与曲阑干外泪，浑不是，旧时红。
江城梅花引
作者：刘嗣绾
朝代：清
体裁：词

最閒庭院有苔阴。画中寻。梦中寻。不道小阑干角已秋深。曾是画帘垂窣地，帘畔路，袅炉香，伴独吟。独吟。独吟。思沉沉。故乡心。故园心。盼也盼也，盼不到、石屋横琴。枉了水如环佩月如襟。只索挂帆江路远，篱落下，宴重阳，菊一簪。
江神子·蔷薇
作者：刘嗣绾
朝代：清
体裁：词

轻绡帐子卷霏微。向谁移。为谁移。买断娉婷，一笑是耶非。直待墙东烟月上，牵翠带，脱红衣。断无人处惜芳菲。莫分飞。又分飞。七十二行，吹下凤凰机。分取琼浆和露洒，烦说与，散花妃。
沁园春
作者：刘嗣绾
朝代：清
体裁：词

问询萧娘，托上下潮，付离合风。忆裙边袖角，邀歌扇小，尊前烛底，记事珠工。立近阑干，花枝向背，宋态张浓各不同。閒评泊，许小名翻遍，杂佩丁冬。江头依旧帘栊。怅芳树相思梦欲空。任秋衾况味，全销冷翠，春衫颜色，半褪深红。料得高楼，有人扶手，只在垂杨卷幔中。南云便，把数行清泪，弹与征鸿。
沁园春·冰条
作者：刘嗣绾
朝代：清
体裁：词

漏断瑶天，甚短长条，丁丁不休。诧十三雁柱，参差隔院，一行鸳瓦，隐约当楼。借水同胶，和云并栉，粉泪阑干界未收。斜阳外，又雨淋铃曲，诉出閒愁。红墙隔几番游。有无数珍珠不上钩。记朝寒护处，卸银络索。晚妆洗罢，敲玉骚头。绕屋重看，巡檐忽笑，尚忆刘叉旧句不。超超著，只寻常酒债，借汝来筹。
沁园春·冰花
作者：刘嗣绾
朝代：清
体裁：词

小样壶冰，颗颗匀圆，天花散才。却分菱四照，明波作骨，争梅五出，艳雪成胎。刺水纹轻，镂云瓣薄，也费天公几许才。凭弹指，是浮沤世界，点化重来。年时剪綵楼台。每背却东风忆几回。有玉琴面古，七条痕裂，铜瓶胆小，一片纹回。画只宜脂，唾曾化碧，除是春人出手裁。阑干底，讶江妃微笑，顷刻都开。
沁园春·冰鲜
作者：刘嗣绾
朝代：清
体裁：词

冰上叉来，此乐如何，鱼兮自知。讶壶天旧约，跳将玉尺，肴山后夜，脍出银丝。盘拟辛开，穴原丙向，风味平分雪色鲥。头衔好，笑一条冰上，留得相思。天寒谁网西施。向玉水河边问钓师。胜桃花潭上，鳜初肥日，吴淞江畔，鲈正香时。斗酒沽来，尺书剖未，分付邭厨好护持。閒题品，傲郎官仙鲙，赐宴蓬池。
沁园春·冰齑
作者：刘嗣绾
朝代：清
体裁：词

小小冰壶，我爱先生，生来水乡。恰蜀姜点上，齿尖耐冷，吴橙捣罢，爪甲留香。醯味输鸡，盐形笑虎，腐尽书生寸寸肠。清凉界，只酸咸风韵，世外难忘。年来清供山房。早熟过黄粱梦几场。忆畦边买剩，庾园冷落，堂前划断，萧寺凄凉。辛臼谁知，卯醺亦得，且嚼梅花与共尝。登盘荐，配寒宵觅句，咀出宫商。
沁园春·唾
作者：刘嗣绾
朝代：清
体裁：词

环佩声迟，宝唾遥听，惊逢彩鸾。恰石华袖上，层层碧透，灵芸壶里，颗颗红乾。鲛帕难承，龙巾好拭，也当黄金逐弹丸。仙人笑，道遗来尺鲤，不用冰盘。湔裙昨夜春寒。借绿净湖波一点看。想漱馀吐出，莲花舌艳，渴时咽取，梅子心酸。绣罢绒留，吟残笔退，口嚼明霞别作团。天风起，怕零珠碎玉，吹下阑干。
沁园春·汗
作者：刘嗣绾
朝代：清
体裁：词

暖玉成窝，粉泽初匀，温柔是乡。认峡云溅处，还沉宿酒，洛波湿后，待洗残妆。翠袖轻抬，红兜小抹，猜道华清昨夜汤。无人识，正花阴娇喘，捉了迷藏。等閒却笑何郎。问粉面阑干界几行。映桃花扇底，三分肉艳，藕丝裳里，一种肌香。簟滑痕浓，绡轻色褪，看取春深晕海棠。青奴好，伴珊珊玉骨，依旧清凉。
沁园春·画叉
作者：刘嗣绾
朝代：清
体裁：词

读画人来，是耶非耶，帘□界空。恰秋屏阁上，斜连丫鸟，春山楼角，误响丁东。小字呼鸦，轻身比燕，隔院秋千上几重。炉烟畔，配八叉敲句，一倍玲珑。依然禅榻丝风。怅当日真真不再逢。便拓残鹅绢，旋昏古绿，悬来蛛网，只罥轻红。隐雾犹花，连云似梦，放入荆关一帧中。休吟眺，怕江南到眼，关上房栊。
沁园春·脂
作者：刘嗣绾
朝代：清
体裁：词

小小香奁，买得燕支，天然画中。讶南朝井底，千年化碧，西家汇畔，一夜流红。樱口称娇，檀心号圣，晕入春潮便不同。轻绵湿，怕圆冰潋滟，色退成空。桃花雪水溶溶。忘不了儿时靧面风。更称他郎意，猩唇绝艳，输他女手，獭髓争工。的的涂朱，盈盈点绛，韵事平分到守宫。閒风月，待染成指甲，弹曲霜鸿。
沁园春·金钱花
作者：刘嗣绾
朝代：清
体裁：词

黯淡篱花，疑是牵牛，贳来聘钱。正枝头飞去，青蚨小小，草间洒落，黄蝶翩翩。待雨摊开，因风簸转，只在苍苔碧藓边。开心处，为秋光无价，特地流连。自来和癖谁怜。算折得群芳胜得仙。怅梦回润笔，红裳旖旎，歌成买笑，翠袖蹁跹。昨夜佳人，灯前暗卜，数过归期又一年。凭收拾，付妆台选罢，留伴香钿。
沁园春·鸲鹆
作者：刘嗣绾
朝代：清
体裁：词

暝色池塘，剪剪轻寒，鸲之鹆之。正教他吴语，开笼唤早，为谁楚舞，脱帻来迟。闻说欧阳，绿阴满院，榆荚香中立几时。雕阑近，伴东邻鹦鹉，饶舌如斯。晴皋刷羽参差。听小字争呼八八儿。讶似曾相识，风前柳絮，不如归去，雨后桑枝。携向斋头，一泓砚水，青眼相看知不知。间偎著，对烟波浴罢，半晌寻思。
河传
作者：刘嗣绾
朝代：清

江馆。天远。月如烟。隔院听歌未眠。雁行零落晚风前。缠绵。十三筝柱弦。知否冬郎容易瘦。相思透。一曲双红豆。恨迢迢。又归潮。魂销。夜深长板桥。
浣溪沙
作者：刘嗣绾
朝代：清
体裁：词

一夜秋深翠被池。风风雨雨太参差。芭蕉和梦说相思。红蜡滴残无限泪，青虫吐得几多丝。为秋憔悴怕秋知。
浣溪沙
作者：刘嗣绾
朝代：清
体裁：词

翠暖红香殢雨天。春阴如水荡秋千。惜花人合受花怜。不道独眠还有梦，如何相见转无言。倩魂销尽画楼前。
浣溪沙·其一
作者：刘嗣绾
朝代：清
体裁：词

陌上寻春只二分。泥他草色上萝裙。断肠鬓影似文君。郎意不离三里雾，妾身还隔一重云。门前皱尽绿波纹。
浣溪沙·其二
作者：刘嗣绾
朝代：清
体裁：词

百尺红墙界眼前。蓬山回首恨绵绵。不成风月奈何天。未许蘅芜通半梦，空教杨柳试三眠。一番惆怅五留连。
浣溪沙·抵商丘
作者：刘嗣绾
朝代：清
体裁：词

历尽山程又水程。五更时节一鞭行。自扶残醉到蒙城。滟滟桃花村店马，濛濛柳色寺门莺。好春如梦过清明。
浣溪沙·晚泊京口
作者：刘嗣绾
朝代：清
体裁：词

水簟风灯晚放舟。飞来鸥梦冷如秋。碧云一点是瓜洲。仙侣江头初送别，美人天际独登楼。钟声相对暮山愁。
浣溪沙·过黄州
作者：刘嗣绾
朝代：清
体裁：词

几点芦花一叶秋。短篷风急雨修修。夜来清梦落吴头。乌鹊南飞何限恨，大江东去几多愁。卧听鼓角到黄州。
浪淘沙
作者：刘嗣绾
朝代：清
体裁：词

帆影暮江宽。占断鱼竿。几行疏柳挂萧寒。要与荆关留画本，添尺筇看。夕磬下云端。门掩重峦。空山无地著蒲团。一夜西风黄叶梦，吹上长干。
浪淘沙
作者：刘嗣绾
朝代：清
体裁：词

落叶下重楼。暮雨飕飕。病来和影说绸缪。不是芭蕉窗外语，忘了深秋。料理旧时愁。药碗茶瓯。无聊独自倚香篝。二十五声今夜点，点点心头。
浪淘沙
作者：刘嗣绾
朝代：清
体裁：词

镜里怨韶华。满鬓风沙。春人春日到天涯。湿透青衫衫上泪，不为琵琶。恼杀楚天鸦。掩上窗纱。断无人处梦还家。一点相思红豆小，落了灯花。
浪淘沙·天寒倚竹图卷为王铁舟题
作者：刘嗣绾
朝代：清
体裁：词

湘雨一枝枝。若个风姿。看他袖薄费禁持。眉到秋来容易锁，莫放秋知。兀自为谁痴。小立多时。碧云无路寄相思。应有离心天外落，吹断参差。
浪淘沙·秋蝉
作者：刘嗣绾
朝代：清

门外易斜阳。一片清商。残声还向别枝长。任是行云留不住，系了秋光。倚树罢思量。扇底新凉。高槐古柳忆江乡。薄鬓萧萧无定处，风为谁忙。
浪淘沙·舟过枫桥
作者：刘嗣绾
朝代：清
体裁：词

风影酒旗飘。水阁灯摇。满船红叶出枫桥。柔橹一声秋去远，暮雨潇潇。浊酒几曾消。梦也无聊。桃笙如水夜迢迢。三尺短篷听不得，误了芭蕉。
清平乐
作者：刘嗣绾
朝代：清
体裁：词

乌啼人悄。清泪知多少。残夜鬓丝飘不了。一百八声钟晓。钿钗误尽尘缘。琐窗空泣婵娟。落得灯花都碎，如何秋梦能圆。
清平乐
作者：刘嗣绾
朝代：清
体裁：词

江天僝僽。小极风前酒。手把武昌门外柳。细雨独吟樊口。回看西塞濛濛。移家合住图中。办得一蓑一笠，明朝去作渔翁。
清平乐
作者：刘嗣绾
朝代：清
体裁：词

萋萋春碧。蹋破青鞋色。客里欲归归不得。一路雨斜烟直。东风挑菜谁家。酒壶且醉天涯。不见春人冢上，年年红煞桃花。
清平乐·吴白庵莳菜园
作者：刘嗣绾
朝代：清
体裁：词

踏青堤畔。儿女平分半。挑菜归来香不断。黄蝶满头飞乱。园丁何苦天涯。风风雨雨横斜。买得一锄春去，还山且种梅花。
清平乐·简女校书杜季兰
作者：刘嗣绾
朝代：清
体裁：词

疏屏曲几。人面来花底。依约隔花人可意。一剪横波千里。偷声小按玲珑。帘钩也自丁冬。欲谱杜红儿曲，除非背写东风。
清平乐·舟宿水仙墩
作者：刘嗣绾
朝代：清
体裁：词

灯凉如画。系缆丛祠下。水佩风裳魂欲化。碧月迢迢残夜。晓来零落明珰。镜中生怕思量。手把一丝烟柳，不知秋恨多长。
清平乐·舟宿水仙墩
作者：刘嗣绾
朝代：清

灯凉如画。系缆丛祠下。水佩风裳魂欲化。碧月迢迢残夜。晓来零落明珰，镜中生怕思量。手把一丝烟柳，不知秋恨多长。
清平乐·题改七香团扇小影
作者：刘嗣绾
朝代：清
体裁：词

画屏斜整。添幅轻纨影。是蝶是周浑未醒。一握雨昏烟暝。前身月样团团。泥他四百秦鸾。便面相逢半晌，也应秋绿生寒。
渔家傲·石溪鸥伴
作者：刘嗣绾
朝代：清
体裁：词

天外鹭丝凉到顶。碧玻璃色成千顷。仙侣不来湖梦醒。摇秋影。斜阳红破莲衣暝。二十四鸥烟水迥。一湾旧雨堆笭箵。明日落潮归定准。西风紧。芦中人上渔家艇。
湘月
作者：刘嗣绾
朝代：清
体裁：词

冷冥冥地，有仙云一叶，寄将芳思。照见离人花下泪，蜡影能传心事。宝篆蟠香，清词镂雪，解得连环意。吟成小立，青鸾应矫双翅。问讯他日珠宫，盟星咒月，许我同游未。只恐飞琼飞去后，寒甚玉楼难倚。唐韵书空，秦箫咽别，嚼到红霞碎。天鸡乱叫，海风吹梦无际。
湘月
作者：刘嗣绾
朝代：清
体裁：词

烧灯节近，问谁家、闹取华堂丝竹。春到故园春倍好，梦绕梅花书屋。料得今宵，屏风开处，胡蝶深深宿。澹黄月额，有人偷画蛾绿。回首天半西楼，翠帘十二，乱卷真珠轴。几日飞琼飞去也，吹断一枝横玉。风影更衣，水声解佩，总是凄凉曲。鄂君被冷，客窗谁伴幽独。
湘月·为黄花云题《三十六湾草堂图卷》
作者：刘嗣绾
朝代：清

楚天如梦，冷清清、飞入半湾斜照。枉渚回汀，三十六、一曲一波肠绕。水约裙拖，风催簟卷，遣尽闲怀抱。骚魂何许，愁根种满香草。听说江上楼台，湘娥倚处，泪雨无昏晓。一点君山青碍眼，几叶征帆归了。斑竹飘烟，绿华乘雾，坐掩孤屏悄。鹧鸪啼过，为君谱出吟稿。
湘月·为黄花耘题三十六湾草堂图卷
作者：刘嗣绾
朝代：清
体裁：词

楚天如梦，冷清清、飞入半湾斜照。枉渚回汀三十六，一曲一波肠绕。水约裙拖，风催簟卷，遣尽閒怀抱。骚魂何许，愁根种满香草。听说江上楼台，湘娥倚处，泪雨无昏晓。一点君山青碍眼，几叶征帆归了。斑竹飘烟，绿华乘雾，坐掩孤屏悄。鹧鸪啼过，为君谱出吟稿。
湘月·追题阮山兄秋院填词图
作者：刘嗣绾
朝代：清
体裁：词

金荃谱上，被词人吹出，一痕湘月。风外鬓丝禅榻冷，唱入梁园残雪。桐尾音空，蕉心响破，松鬣增盘屈。朝天梦里，蓬莱何处瑶阙。剩有麝帕閒情，鹅笙活计，一种离愁郁。秋院哪知秋隔世，赢得秋怀超忽。箫谱谁修，笛家自按，凄断关山缺。江南不见，声声檀板飞越。
满庭芳·天竹
作者：刘嗣绾
朝代：清
体裁：词

凤尾拖烟，鹤头点露，天然竹影檀圞。圆期到了，和泪走鲛盘。却似抛来红豆，相思处、翠袖萧寒。天涯远，者回霜信，解与报平安。当年。金谷树，珊瑚七尺，敲向谁看。怕有人低折，踏冻声乾。一任昏鸦数遍，双栖约、准待青鸾。银灯底，摇枝冷碧，清梦压阑干。
满江红
作者：刘嗣绾
朝代：清
体裁：词

几叶芭蕉，便剪破、小窗风色。阑干外、半庭寒绿，为谁团得。望眼昏时鸦点碍，愁肠曲处虫声织。更飞来、片月是离颜，添凄恻。梦一带，枫林黑。恨一派，芦花白。怕门前立尽，断无消息。春水曾从天上坐，秋河只向人间隔。任流年、流尽好铅华，无人惜。
满江红·帆
作者：刘嗣绾
朝代：清
体裁：词

打叠轻蒲，尽领略、楚天平远。恰剪出、潇湘一幅，朝飞暮卷。细雨好留樯燕住，斜阳又送竿乌转。问名山千里可曾逢，图中展。挂不了，烟痕暖。织不了，波纹软。向天涯数遍，客程长短。水驿三更霜角掩，江楼一夜风灯闪。识孤鸿尽处是归舟，离心满。
满江红·新绿
作者：刘嗣绾
朝代：清
体裁：词

十里湖天，把一桁、翠楼遮却。剩几树、疏疏梅雨，画中商略。乳燕飞来风色浅，雏雅藏得烟痕弱。正碧窗深处打流莺，閒偎著。山眉扫，新梳掠。波面染，重斟酌。待东君嫁了，尽情相谑。送我红儿花下曲，赴他青子枝头约。问邻家春好几时归，秋千脚。
满江红·登雨花台
作者：刘嗣绾
朝代：清
体裁：词

掷拂空中，笑当日、天花多少。我到也、台城十里，冷烟残照。有客尚寻琼树谱，无人更上瑶坛扫。问饥鸦、终古为谁啼，天应老。碑碣断，墙垣倒。钟磬寂，楼台杳。叹萧家事业，劫灰飞了。一夜长干馀落叶，三秋短笛横衰草。向西风、唤起庾兰成，衔杯好。
满江红·鞭
作者：刘嗣绾
朝代：清
体裁：词

芳草萋迷，直盼到、玉骢楼畔。君不见、断肠春色，几番重换。云路著来浑未稳，江流投去何曾断。趁绿杨阴里绾轻丝，平分半。驴背雪，桥边看。牛背笛，村头唤。也何须更约，五陵游伴。历历铃声随梦绕，匆匆帽影和愁乱。恰晓风残月好思量，江南岸。
点绛唇
作者：刘嗣绾
朝代：清
体裁：词

掩上重门，杜鹃声里人何处。乱红休舞。识得东风苦。准备春游，为了春城阻。愁无数。夕阳今古。黄歇坟头土。
点绛唇
作者：刘嗣绾
朝代：清
体裁：词

疏柳门前，一丝丝是江南影。夕阳烟艇。立破沙鸥暝。两岸秋光，草草愁难整。无人省。楚天凄紧。雁雁西风冷。
点绛唇
作者：刘嗣绾
朝代：清

睡破梅花，江南好梦重重掩。一枝谁剪。昨夜春痕浅。茅屋空山，旧约何时践。愁难遣。楚波点点。也碍离人眼。
点绛唇
作者：刘嗣绾
朝代：清
体裁：词

酒醒风前，断肠人去关山晓。昨宵草草。一曲江南好。不为秋娘，岂便伤心早。何时了。旧愁多少。啼得宫莺老。
点绛唇
作者：刘嗣绾
朝代：清
体裁：词

风雨离亭，青衫湿尽无人管。相思长短。孤棹江天远。瘦绝东阳，衣带今番缓。肠应转。一声河满。梦逐春波卷。
烛影摇红
作者：刘嗣绾
朝代：清
体裁：词

病损东阳，朝来独拥青绫被。一番轻暖一番寒，总是愁滋味。好在翠帘鸟儿，只片片、冷云如洗。閒斟竹叶，细嚼梅花，遣怀而已。猛忆从前，玉笙楼角重吹起。一声清吹满园亭，销尽春魂矣。韵字挑来曾几。早旧恨、千丝难理。绿窗残梦，几度寻看，有头无尾。
玲珑四犯·雁字
作者：刘嗣绾
朝代：清
体裁：词

雁背霜浓，正平展秋林，残照空阔。惊入平沙，波磔几痕斜没。安排水墨微云，早又怕、乱鸦涂抹。直蘸破、芦花白晓，飞向楚天萧瑟。关河一带西风紧。便丹枫、四山都脱。依旧是、玫瑰砧杵，只恨空城隔。打尽人人图稿，寄不到、个人天末。待夜深、吹上银筝，点点行行轻拨。
玲珑玉·雪声
作者：刘嗣绾
朝代：清
体裁：词

碎蹋琼瑶，想门巷、一径深深。竹梢渐折，坠来清响难任。莫管阶前凹凸，任袁安卧处，倾耳希音。谁侵。笑陶家、茶沸不禁。料得寒江罢钓，有渔翁一笠，尽意孤斟。冰箸参差，误人间、宫漏沉沉。还疑灞桥驴背，恰无数、寻诗客到，断续高吟。且閒坐，入空堂、迟弹玉琴。
珍珠帘·雪影
作者：刘嗣绾
朝代：清
体裁：词

冱寒小阁留香住。拓窗纱、认取天涯来路。松顶正微茫，定几番烟雾。十二阑干空际迥，忽飘到、化人仙步。延伫。正罗袜淩波，立残翘鹭。想见折简当初，有梁园宾客，旧时词赋。小坐佛堂深，恁一灯红炷。听说碧城千万曲，又无数、风姨回护。吹度。待补入纤毫，即成纨素。
瑶华·咏美人走索
作者：刘嗣绾
朝代：清
体裁：词

花梢雾重，柳脚烟垂，压秋千晴昼。轻轻扶上，看惊鸿来往，袜尘生透。红墙西畔，便悄把、弓鞋量够。不防他、裙底留仙，天半潇湘绿绉。有时沙鹭翘来，怕隔著秋江，眼波先溜。细腰如许，佩声里、愁杀伊家消瘦。银河一线，等风定、月斜时候。问秦楼、可有人归，团扇招将鸾袖。
百字令
作者：刘嗣绾
朝代：清
体裁：词

旗亭烛短，向清尊、照破离愁千叠。泥样心肠收拾尽，苦为閒云相忆。柳絮谁家，桃花无主，不似春时节。篆灰易冷，玉钗一夜敲折。当日扇角题名，图中写艳，抵死禁离别。应有东风知我恨，吹得鬓丝成雪。堤月寻歌，桥霜约梦，沟水空消息。钿筝何许，雁行三两难觅。
百字令
作者：刘嗣绾
朝代：清

旗亭烛短，向清尊照破、离愁千叠。泥样心肠收拾尽，苦为闲云相忆。柳絮谁家，桃花无主，不似春时节。篆灰易冷，玉钗一夜敲折。当日扇角题名，图中写艳，抵死禁离别。应有东风知我恨，吹得鬓丝成雪。堤月寻歌，桥霜约梦，沟水空消息。钿筝何许，雁行三两难觅。
百字令
作者：刘嗣绾
朝代：清
体裁：词

楚天屏障，被暮烟堆上，一重重紫。短景催人浑似箭，那更峭帆风驶。驿路疏钟，渔家远笛，几点沙洲市。水仙祠下，离心吹满兰芷。谁念青翰舟中，潇湘夜色，月冷婵娟子。纵有尘缘忘未了，怕检艳词香史。倚酒推愁，抛灯约梦，客枕寒如此。春江千顷，琅琊当为情死。
百字令·唐陶山斋中有连理木瓜一本，绘图以纪，余赋此阕
作者：刘嗣绾
朝代：清
体裁：词

黄磁石畔，问琼琚谁报，一枝连理。叶叶相当情正软，硬语盘空无几。并蒂花开，同心栀结，大有檀圞意。齿牙沁冷，瓦盆清供如洗。最忆矮几疏香，幽窗小雪，有个人双倚。依约敬亭山下坐，酸甚客斋滋味。薄苦研茶，馀甜酿酒，且遣閒生计。海棠梢重，添他风致摇曳。
百字令·河间道中和莲裳韵
作者：刘嗣绾
朝代：清
体裁：词

南云停遍，伴离程、只分月残风晓。已是踏青时节近，可有野花能笑。破寺犹钟，颓楼罢角，啼得荒鸦老。凭高休望，乱愁积似烟草。底事垆畔琴心，窗前筝手，幻影都收了。画壁人来头渐白，蜡泪那堪重扫。冷酒烧春，残灰拨夜，肠逐车轮绕。玉鞭摇断，柳丝牵恨多少。
百字令·蟋蟀
作者：刘嗣绾
朝代：清
体裁：词

清商吹到，正声声、写入琴丝凄戾。一片牢骚听不得，中有悲哉秋气。金锁愁深，玉阶怨古，断雨零烟地。年年灯火，借人篱下空寄。看汝捷足先登，雄心易动，突过螳螂臂。毕竟草间偷活在，薄伎争鸣何意。蝇虎场中，蜗牛角上，千古同儿戏。平章事业，至今图谱谁记。
百字令·赵北口叠前韵
作者：刘嗣绾
朝代：清
体裁：词

十三桥畔，似江南新水，荡来春晓。添上软红尘一路，总被白云閒笑。柳发全髡，槐心半死，断送行人老。羡他渔舍，短蓑眠梦芳草。却忆南渡仓黄，北征慷慨，往迹烟销了。今日堠兵无个事，卧看酒旗低扫。塞雁冲寒，昏鸦接影，落日河声绕。苍茫立马，古愁飞下多少。
眼儿媚
作者：刘嗣绾
朝代：清
体裁：词

河亭消受夜深寒。只似水精盘。露蛩未寝，风萤未定，人在阑干。阿谁识得秋来意，襟袖自贪看。青罗扇子，和他月影，一样团圞。
离亭燕·题顾横波画兰
作者：刘嗣绾
朝代：清
体裁：词

春锁眉楼图画。一碧湘魂真化。剪得横波成小影，也当雨昏烟嫁。露叶尚如啼，愁绝墨娥今夜。南部烟花馀话。只看蘼芜山下。金粉无情都退了，减尽六朝声价。笑问卷中人，素素元元谁亚。
秋霁·偕申受侄过赵象盦年丈晚香亭访菊
作者：刘嗣绾
朝代：清
体裁：词

山径秋高，正香晚亭边，护菊犹影。绿意回阑，红情点砌，步到这般閒冷。笋鞋斜整。壁间画古真堪隐。只怕是、帘卷黄花，风信夜来紧。当日便见，一二园丁，汲水煎茶，牵梦初醒。到而今、携将禅榻，绣囊慵倚更消领。想杀东篱斜照暝。烟外云外，待招远客归来，折花寻索，借游丝引。
秋霁·舟中望岘山
作者：刘嗣绾
朝代：清
体裁：词

红蚬秋高，见一派疏林，几点残照。柁尾餐霞，槎头煮水，画里独来吟眺。晋人风调。清江如带天然妙。只少个、偕隐人家，相对鹿门啸。当日说甚，陆弟周郎，铜雀前头，枉锁昏晓。到而今、荒台无限，呼鹰谁复笑刘表。回首西风吹不了。山外天外，待招孤鹤同来，洒行酸泪，把羊公吊。
绮罗香·牵牛花
作者：刘嗣绾
朝代：清
体裁：词

鹿韭庭空，兔葵砌满，绣出秋容小圃。引蔓无多，竹尾亭亭初吐。掩芳景、花坞全荒，添韵事、药阑重补。总输与、烂漫春工，满山踯躅夕阳舞。阶前风露清绝，隔盈盈一水，又看河鼓。泪滴人间，篱落缀来无数。早架上、昨夜黄时，正墙头、昔年红处。除非约、天上瓠瓜，晓凉同诉苦。
绿意·为吴兰雪题莲花博士卷
作者：刘嗣绾
朝代：清
体裁：词

碧天娟净。正玉莲世界，画阑閒凭。底事鸳鸯，和梦和烟，翻把水晶眠冷。寻秋不是春江路，瞥照见、浣纱人影。许闹红时节归来，飞入五湖双艇。尘海风光閒省。算甚日换了，荷衣消领。鹭顶凉多，问讯西风，可似年时青镜。郎心容易珠摇荡，好分付、露盘擎定。怕横图乱卷波纹，楼阁几重催暝。
罗敷媚 其一 为屠琴坞题碧梧女士画幅
作者：刘嗣绾
朝代：清
体裁：词

无多粉墨萧閒甚，花为谁容。柳为谁浓。照影分明落镜中。秋风不管人憔悴，秋太疏慵。人太惺忪。绿怨红啼似个侬。
罗敷媚 其二 为屠琴坞题碧梧女士画幅
作者：刘嗣绾
朝代：清
体裁：词

年时我亦飘零惯，唱尽江堤。梦尽湖西。风露生生怨别离。卷中一霎秋魂断，墨也离披。粉也凄迷。坐掩孤灯不忍题。
罗敷媚·其一
作者：刘嗣绾
朝代：清
体裁：词

今宵明月无情甚，一片清光。只照邻墙。凄断卢家玳瑁梁。隔江谁唱安公子，偷得霓裳。却立回廊。断尽青溪曲曲肠。
罗敷媚·其三
作者：刘嗣绾
朝代：清
体裁：词

花天月地思量著，只当寻常。生住柔乡。惯醉佳人锦瑟旁。谁怜衣带如今缓，瘦损东阳。依旧清狂。侧帽还看薄倖郎。
罗敷媚·其二
作者：刘嗣绾
朝代：清
体裁：词

不如掩却屏山睡，路绕潇湘。只苦更长。唤起沙汀雁几行。风前檐铁声声语，彻夜丁当。迸做新凉。孤负秋衾梦一场。
罗敷媚·其五
作者：刘嗣绾
朝代：清
体裁：词

不堪更听思妇引，凤笛凄凉。说向秋娘。莲子心头各自尝。明朝又傍空江宿，多少鸳鸯。泊粉漂香。那得双鱼到谢塘。
罗敷媚·其六
作者：刘嗣绾
朝代：清
体裁：词

从今勘破莺花劫，离恨天长。没个商量。打叠吴儿木石肠。何当慧业消除尽，画里萧郎。卷里崔娘。绣佛前头一炷香。
罗敷媚·其四
作者：刘嗣绾
朝代：清
体裁：词

分明星月前头誓，百劫茫茫。转绿回黄。丝比春蚕一倍长。海天不信无凭准，天样红墙。海样瞿塘。多恐麻姑鬓也霜。
翠楼吟
作者：刘嗣绾
朝代：清
体裁：词

西日留鸦，南云送雁，秦楼十二天际。绿波才几点，做弄尽、风蒲沙尾。秋痕摇曳。只脉脉阑干，和愁閒倚。愁飘起。画檐筝响，佩声同细。归未。江上王孙，正萋萋芳草，断烟千里。酒旗青不了，待领略、天涯滋味。镇瞢腾地。想裹鸭池边，调鹦帘底。秋山霁。长亭无数，定凝芳睇。
翠楼吟·残菊
作者：刘嗣绾
朝代：清
体裁：词

篱落难支，帘栊易卸，西风冷侵怀抱。黄花知更淡，正径里、霜痕浓扫。为谁枯槁。想故里柴桑，不如前好。阑干绕。略同人瘦，夕餐偏饱。懊恼。菊枕诗名，有晋时明月，写成行稿。细看禅榻畔，早一样、鬓丝将老。晚香多少。待老圃寻来，秋都草草。何曾了。閒阶泥醉，酒瓶颠倒。
翠楼吟·胡城东六安舟次得绝句四章，风格清绝。友人为写其意，余赋此词
作者：刘嗣绾
朝代：清
体裁：词

雁外云浓，鸦边墨淡，秋光横抹林表。长淮来短艇，消受得、白蘋风饱。共谁吟眺。只一两三家，水回烟绕。柴门悄。打鱼人去，钓丝空袅。谁料画里相寻，有荒汀断岸，写侬行稿。旧游浑不是，早放鸭、船都归了。夕阳多少。便红杀离亭，不成霜晓。伤怀抱。凭君细看，鬓先君老。
翠楼吟·胡城东六安舟次得绝句四章，风格清绝，友人为写其意，余赋此词
作者：刘嗣绾
朝代：清

雁外云浓，鸦边墨淡，秋光横抹林表。长淮来短艇，消受得、白蘋风饱。共谁吟眺。只一两三家，水回烟绕。柴门悄。打鱼人去，钓丝空袅。
翠楼吟·胡城东六安舟次得绝句四章，风格清绝，友人为写其意，余赋此词
作者：刘嗣绾
朝代：清

雁外云浓，鸦边墨淡，秋光横抹林表。长淮来短艇，消受得、白蘋风饱。共谁吟眺。只一两三家，水回烟绕。柴门悄。打鱼人去，钓丝空袅。谁料。画里相寻，有荒汀断岸，写侬行藁。旧游浑不是，早放鸭、船都归了。夕阳多少。便红煞离亭，不成霜晓。伤怀抱。凭君细看，鬓先君老。
花自落
作者：刘嗣绾
朝代：清
体裁：词

江岸冷。隔浦落帆风紧。天外蓼花愁弄影。夕阳红破暝。望里碧云千顷。秋梦几番牵醒。渔父不来閒钓艇。夜凉生鹭顶。
芳草渡
作者：刘嗣绾
朝代：清

烟袅袅，雨丝丝。欹笠晚，挂鞭迟。笛家风韵让吴儿。君听取，牛背上，两三枝。垂杨陌，芳草侧。著点牡丹深黑。凭入画，更寻诗。孤村远，斜日暮，立多时。
芳草渡·牛坳吹笛
作者：刘嗣绾
朝代：清
体裁：词

烟袅袅，雨丝丝。欹笠晚，挂鞭迟。笛家风韵让吴儿。君听取，牛背上，两三枝。垂杨陌。芳草侧。著点牡丹深黑。凭入画，更寻诗。孤村远，斜日暮，立多时。
茶瓶儿·蕉阴茗话
作者：刘嗣绾
朝代：清
体裁：词

帘阁春阴如酿。个云烟、有人供养。云蓝袖写新诗唱。记得在、绿天天上。别来暮寒无恙。听茶声、易成惆怅。风前只看薰香像。早瘦到、篆烟模样。
荷叶杯
作者：刘嗣绾
朝代：清
体裁：词

帘卷夕阳楼上。凝望。点点是归舟。分明秋字上心头。那许不成愁。说甚丹枫乌桕。消瘦。不似旧江干。晚鸦声苦雁声酸。一派做荒寒。
荷叶杯
作者：刘嗣绾
朝代：清

帘卷夕阳楼上，凝望。点点是归舟，分明秋字上心头。那许不成愁。说甚丹枫乌桕，消瘦。不似旧江干，晚鸦声苦雁声酸。一派做荒寒。
荷叶杯·夜泊琵琶亭
作者：刘嗣绾
朝代：清
体裁：词

潮落浔阳江冷。孤影。敧枕不成眠。一行楚雁下江天。啼上四条弦。愁杀青衫行客。亭侧。独自听成秋。芦花笑我早漂流。风雪在扁舟。
菩萨蛮
作者：刘嗣绾
朝代：清
体裁：词

十三筝雁秦楼立。酒边旧事寻常忆。金粉小屏山。泪痕深浅弹。江头风更雨。吹送离人语。莫倚晓寒天。乌啼正可怜。
菩萨蛮
作者：刘嗣绾
朝代：清
体裁：词

杨枝一曲秋情苦。天涯心事从谁数。艇子隔花招。白门江上潮。潮头三五里。日落城鸦起。独自上西楼。满天风雨愁。
菩萨蛮
作者：刘嗣绾
朝代：清
体裁：词

江楼一霎帆如箭。东风无计留人便。落月在吴船。隔江春梦圆。三更潮又长。人语空滩响。那许不凄迷。白门乌乱啼。
菩萨蛮
作者：刘嗣绾
朝代：清
体裁：词

秋江白地肝肠断。风衣水佩都零乱。一曲想夫怜。当门落翠钿。鸳鸯三十六。个个烟中宿。愁杀退红多。浣纱人奈何。
菩萨蛮
作者：刘嗣绾
朝代：清
体裁：词

秋空一月中庭白。竹梢不定摇吟魄。绕树忽惊鸦。捲帘河影斜。欲寻归梦语。梦也凉于雨。莫唱定风波。风波将奈何。
菩萨蛮
作者：刘嗣绾
朝代：清
体裁：词

秋衾不暖鸳鸯睡。离亭坐拥如花醉。含泪背灯弹。画屏愁远山。匆匆成惜别。冷了关山月。金雁驿边书。雁奴将得无。
菩萨蛮·其一
作者：刘嗣绾
朝代：清
体裁：词

玉笙吹处高楼远。经旬不放游丝展。柳外唤新莺。捲帘春一声。妆成聊对镜。镜里窥端正。且莫倚阑干。阑干正暮寒。
菩萨蛮·其三
作者：刘嗣绾
朝代：清
体裁：词

年来春雁书难定。王昌消息浑无讯。近井莫窥妆。东邻正隔墙。爪痕深划竹。远步寻空谷。且自飏春衣。等閒胡蝶飞。
菩萨蛮·其二
作者：刘嗣绾
朝代：清
体裁：词

东家姊妹过三五。相邀陌上喧箫鼓。生怕蹋春阳。恐他春断肠。双双新燕宿。絮语泥初筑。坐久拓窗纱。未应愁落花。
菩萨蛮·其五
作者：刘嗣绾
朝代：清
体裁：词

灯花一笑金钱掷。阴晴已卜春堪识。明日晓光晴。檐前听鹊声。春魂如酒漾。独坐梅花帐。特地下重帏。春人和梦归。
菩萨蛮·其四
作者：刘嗣绾
朝代：清
体裁：词

春幡彩胜门前飏。纸鸢忽起从风上。不信已天涯。小楼无数鸦。空阶閒斗草。怕得伤春稿。归去夕阳斜。柳丝底处家。
菩萨蛮·回文
作者：刘嗣绾
朝代：清
体裁：词

落花愁拥新寒薄。薄寒新拥愁花落。春好惜归人。人归惜好春。去帆催细雨。雨细催帆去。屏曲几峰青。青峰几曲屏。
菩萨蛮·旧县道中
作者：刘嗣绾
朝代：清
体裁：词

醉云醒雨离亭宿。殢人楚梦屏山曲。细马夜深驮，笼灯看杀他。杨枝长复短。妾意随郎转。郎自要销魂。晓风吹出门。
菩萨蛮·春晓
作者：刘嗣绾
朝代：清
体裁：词

辘轳井上银瓶转。东风卷地红云满。深树月微明。梦回闻晓莺。苔痕青十步。总是经行路。莫近碧窗纱。有人愁落花。
菩萨蛮·晚霁江上泛舟
作者：刘嗣绾
朝代：清
体裁：词

帘栊隐隐烟江面。远天如墨愁成片。泪雨一时晴。南云无数横。阑干长十里。红入斜阳尾。直到鹭丝堆。藕花开未开。
菩萨蛮·送彦佐兄之楚中
作者：刘嗣绾
朝代：清
体裁：词

秋来唱尽销魂句。送君又宿离亭去。去去向浔阳。四弦空断肠。江头云树黑，一片伤心色。行不得哥哥。鹧鸪声奈何。
菩萨蛮·金手山园林春尽图写悼亡意为填此词
作者：刘嗣绾
朝代：清
体裁：词

留春不住看春尽。东风只写春人影。人去在春前。那知春可怜。园林依旧好。一幅伤春稿。春去尽徘徊。落花和泪堆。
薄倖·韩景图话女郎絮絮题壁事为填此词
作者：刘嗣绾
朝代：清
体裁：词

谢家人杏，讶壁上、香名谁扫。记细语、一星星絮，小立夕阳魂悄。恁因缘、剩粉零烟，年年留伴花风袅。早千叠柔肠，十分痴梦，锁断画廊春晓。重唤起、杨枝恨，想白傅、清歌多少。怅红情绿意，閒悰无分，鬓丝几日吹残了。湖山缥缈。便同心结就，西陵何处逢苏小。愁他归路，一碧芳塘萍绕。
薄倖·韩景图话女郎絮絮题壁事，为填此词
作者：刘嗣绾
朝代：清

谢家人杳，讶壁上、香名谁扫。记细语、一星星絮，小立夕阳魂悄。恁因缘、剩粉零烟，年年留伴花风袅。早千叠柔肠，十分痴梦，锁断画廊春晓。重唤起杨枝恨，想白傅、清歌多少。怅红情绿意，闲悰无分，鬓丝几日吹残了。湖山缥缈。便同心、结就西陵，何处逢苏小。愁他归路，一碧芳塘萍绕。
虞美人
作者：刘嗣绾
朝代：清
体裁：词

燕昏莺晓空留恋。梦绕江南遍。春花只自去年红。十二阑干瘦了亚枝风。匆匆走马章台畔。侧帽无人看。几时消息到冬郎。长向画檐铃语怨郎当。
蝶恋花
作者：刘嗣绾
朝代：清
体裁：词

一架酴醾垂络索。沉水烟高，袅过云屏角。蛱蝶和风随意逐。渠侬也似郎难捉。斗帐流苏看不足。翠被池中，消个红鸳浴。怪底梦来无约束。杨花引得春魂熟。
蝶恋花
作者：刘嗣绾
朝代：清
体裁：词

啼鸟朦胧忘却曙。六扇屏山，好梦全难据。几日客愁无意绪。丝丝化作垂杨缕。郎踏歌来侬又去。燕子相逢，只絮伤春语。送断春人春几许。门前一尺桃花雨。
蝶恋花
作者：刘嗣绾
朝代：清
体裁：词

江上平芜楼上绿。一派连天，却恨天天各。闷掩画屏山六曲。梦魂兀自无拘束。长日恹恹春睡足。做尽凄凉，只在阑干角。蝴蝶不来花自落。斜阳红上秋千索。
蝶恋花·佳人雪藕丝卷子
作者：刘嗣绾
朝代：清
体裁：词

华井船来应到岸。倩影亭亭，度出污泥干。谁是浣纱溪上伴。一弯玉臂平分半。就里莲侬何处唤。心曲玲珑，雪与萧郎看。到底藕丝容易断。如何错怪风吹乱。
谒金门
作者：刘嗣绾
朝代：清
体裁：词

帘幕底。风信廿番深矣。恰恰莺声如梦里。花神呼不起。望断晓云千里。宿雨一林初洗。弹指春光能有几。看看成蔗尾。
贺新凉·京口舟中送虞旭冈北上
作者：刘嗣绾
朝代：清
体裁：词

十五回重九。恰今朝、满城风雨，送君京口。数到江天红树影，秋在短长亭堠。恋半霎、蓬窗坐守。露白峰青图画好，听双双、樯燕留人又。恨一片，寒涛走。眼看菱角成鸡豆。更那堪、外家梨栗，旧情同剖。七里桥边重系缆，此景也思量否。记不起、儿时分手。后夜寻君惟有梦，倚西风、攀断萧萧柳。且莫负，茱萸酒。
贺新凉·送黄山归试金陵
作者：刘嗣绾
朝代：清
体裁：词

水阁盈盈敞。记年时、酒波卷碧，几重烟幌。一面桃花梳洗处，著个惊鸿来往。正鸭绿、平铺如掌。亚字阑干丁字箔，映斜阳脉脉堪凝想。能几日，罥蛛网。枇杷门掩休重访。恁风烟、拥来翠被，也无人赏。从此春江花月冷，閒杀桃家双桨。更那得、东船西舫。空借孤篷眠夜雨，一声声、做尽芭蕉响。又说是，暮潮长。
踏莎美人·小姑山
作者：刘嗣绾
朝代：清
体裁：词

雁影犹横，乌啼未了。峭帆挂破江天晓。淡云微雨梦飞还。恰好推篷看见小姑山。神女荒唐，水仙缥缈。佩声不信人间杳。东风吹绿上烟鬟。分送离愁一点到吴关。